cyanic-selkie/wikianc huggingface dataset:
റോബർട്ട് ടെമ്പിൾട്ടൺ
ജീവിതവും സംഭാവനകളും
ജോൺ ടെമ്പിൾട്ടന്റെ മകനായ ഇദ്ദേഹം തന്റെ പിതാവ് നിർമ്മിച്ച ബെൽഫാസ്റ്റ് അകാഡെമിക്കൽ ഇൻസ്റ്റിറ്റ്യൂഷനിൽ പഠനം നടത്തി. 1821 -ൽ വൈദ്യപഠനത്തിന് എഡിൻബർഗിലേക്കു പോയ അദ്ദേഹം ബിരുദാനന്തരം അവിടത്തെ സർവ്വകലാശാല ആശുപത്രിയിൽ സേവനം തുടങ്ങി. അതേവർഷം ബെൽഫാസ്റ്റ് നാറ്റുറൽ ഹിസ്റ്ററി സൊസൈറ്റിയിൽ അംഗവുമായി. 1833 മെയ് 6 ന് റോയൽ ആർട്ടിലറിയിൽ അസിസ്റ്റന്റ് സർജനായി നിയമിതനായി. ആദ്യം ലണ്ടനടുത്തായിരുന്നു നിയമനം. ലഘുചിത്രം|339x339ബിന്ദു|A watercolour plate by Robert Templeton illustrating Sri Lankan butterflies 1834 -ൽ അദ്ദേഹം മൗറീഷ്യസിലും 1835 -ൽ റിയോ ഡി ജനീറോയിലും റെസിഫിലും അദ്ദേഹത്തിന്റെ യൂണിറ്റ് ക്യാമ്പ് ചെയ്തിരുന്നു. 1835 -ൽ റിയോയിൽ നിന്നും പ്രതീക്ഷാ മുനമ്പുവഴി അദ്ദേഹം കൊളമ്പോയിലേക്ക് പോയി. ആ വർഷം ലണ്ടൻ ജീവശാസ്ത്ര സൊസൈറ്റിയുടെ ലേഖക അംഗവുമായി. കുറഞ്ഞനാളത്തെ കൊളമ്പോ ജീവിതത്തിനുശേഷം 1836 -ൽ അദ്ദേഹം മാൾട്ടയിൽ തങ്ങുകയുണ്ടായി. പീന്നീട് 1836 -ൽ കോർഫുവിലേക്കും അൽബേനിയയിലേക്കും പോയി. പോയിടത്തുനിന്നെല്ലാം ടെമ്പിൾട്ടൺ പ്രാണികളെയും അകശേരുകികളെയും ശേഖരിക്കുകയുണ്ടായി. 1839 -ൽ ലണ്ടൻ എറ്റിമോളഗിക്കൽ സൊസൈറ്റിയുടെ ലേഖക അംഗമായി.
ശ്രീലങ്കയിൽ തങ്ങിയ 12 വർഷത്തിനിടെ (1839–1851) 1847 -ൽ അദ്ദേഹത്തിന് സർജനായി സ്ഥാനക്കയറ്റം ലഭിച്ചു. ഇക്കാലത്ത് പലതവണ തെക്കേ ഇന്ത്യയിൽ ചെന്നൈയിലും തമിഴ്‌നാട്ടിലും ആന്ധ്രപ്രദേശിലും കേരളത്തിലും കർണാടകയിലും രണ്ടുതവണ വടക്കേ ഇന്ത്യയിൽ ഉത്തരാഖണ്ടിലും കാഷ്മീരിലും അദ്ദേഹം വരികയുണ്ടായി. ക്രിമിയൻ യുദ്ധം കാരണം 1852 -ൽ ശ്രീലങ്കയിൽ നിന്നും തിരികെ വിളിക്കപ്പെട്ട അദ്ദേഹം ക്രിമിയൻ ഉപദ്വീപിൽ 1854 മാർച്ച് -1856 കാലത്ത് നിയമിതനായി. 1855 ഡിസംബർ 7-ന് സർജൻ മേജറായ അദ്ദേഹം 1860 ജനുവരി 31-ന് വിരമിക്കുമ്പോൾ ഡെപ്യൂട്ടി ഇൻസ്പെക്ടർ ജനറൽ ഓഫ് ഹോസ്പിറ്റൽസ് എന്ന തസ്തികയിലായിരുന്നു.
തൈസാനുരയെക്കുറിച്ചുള്ള പഠനങ്ങൾ
ഇടത്ത്‌|ലഘുചിത്രം|440x440ബിന്ദു|Thysanurae hibernicaePlate 11
ചിലന്തികളെക്കുറിച്ചുള്ള പഠനങ്ങൾ
ടെമ്പിൾട്ടന്റെ ആദ്യകാലപഠനങ്ങളിൽ മിക്കവയും ശ്രീലങ്കയിലെ പ്രധാനമായും ചിലന്തികളെക്കുറിച്ചായിരുന്നു. ഐറിഷ് ചിലന്തികളെക്കുറിച്ചുള്ള പഠനം അദ്ദേഹം ജോൺ ബ്ലാക്‌വാളിന് കൈമാറുകയും അദ്ദേഹം അതിൽ തന്റെതന്നെ പഠനങ്ങളും ചിത്രങ്ങളും കൂട്ടിച്ചേർക്കുകയും ചെയ്തു. അദ്ദേഹത്തിന് എന്റെ പഴയ ചിലന്തിച്ചങ്ങാതികൾ എന്ന രീതിയിൽ ഒരു ശേഖരം ഉണ്ടായിരുന്നുവെങ്കിലും കാര്യമായി അവ പ്രസിദ്ധീകരിച്ചില്ല.
ശ്രീലങ്കയിലെ പ്രാണികളെപ്പറ്റിയുള്ള പഠനങ്ങൾ
വലത്ത്‌|ലഘുചിത്രം|200x200ബിന്ദു|A Ceylon blue oakleaf butterfly Kallima philarchus from the Templeton Collection at the Ulster Museum
ടെമ്പിൾട്ടന്റെ പ്രാണിശേഖരം
അദ്ദേഹത്തിന്റെ പ്രാണികളുടെ ശേഖരം ലണ്ടനിലെ നാറ്റുറൽ ഹിസ്റ്ററി മ്യൂസിയത്തിൽ ആണ് ഉള്ളത്. പലതും ഫ്രാൻസി വാക്കർ വിവരിച്ച പുതിയ സ്പീഷിസുകളുടെ ടൈപ്പ് സ്പെസിമനുകളാണ്.
പക്ഷികളെയും സസ്തനികളെയും കുറിച്ചുള്ള പഠനങ്ങൾ
വലത്ത്‌|ലഘുചിത്രം|200x200ബിന്ദു|[[നാടൻ താമരക്കോഴി|Bronzewinged jacana]]
പുറത്തേക്കുള്ള കണ്ണികൾ
വർഗ്ഗം:1802-ൽ ജനിച്ചവർ വർഗ്ഗം:1892-ൽ മരിച്ചവർ
കാരിയിൽ
പ്രധാന സ്ഥാപനങ്ങൾ
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
മുൾട്ടാണി മിട്ടി
കഠിന രാസവസ്തുക്കൾ ഉപയോഗിക്കാതെ എണ്ണയുടേയോ സമാനമായ മറ്റു ദ്രാവകങ്ങളുടെയോ കറയും നിറവും ശുദ്ധീകരിക്കാൻ ഉപയോഗിക്കുന്ന ഒരു കളിമൺ വസ്തുവാണ് മുൾട്ടാണി മിട്ടി(Fuller's earth). പ്ലേയ്‌ഗോസ്കൈറ്റ് (അറ്റാപുൾഗൈറ്റ്) അല്ലെങ്കിൽ ബെന്റോണൈറ്റ് എന്നിവയാണ് മുൾട്ടാണി മിട്ടിയിൽ അടങ്ങിയിരിക്കുന്നത്. എണ്ണ, ഗ്രീസ്, മൃഗങ്ങളുടെ മാലിന്യങ്ങൾ എന്നിവയെ ആഗിരണം ചെയ്യുന്നതും കീടനാശിനികൾക്കും രാസവളങ്ങൾക്കുമുള്ള വാഹകനായും മുൾട്ടാണി മിട്ടി ആധുനിക കാലത്ത് ഉപയോഗിക്കപ്പെടുന്നു. സൗന്ദര്യവർദ്ധക ഉൽ‌പന്നങ്ങളിൽ സജീവ ഘടകം; പെയിന്റ്, പ്ലാസ്റ്റർ, പശ, ഫാർമസ്യൂട്ടിക്കൽസ് എന്നിവയുടെ ചേരുവകയായും ഉപയോഗിക്കുന്നു. നാടക ചാലച്ചിത്ര മേഖലകളിലും മുൾട്ടാണി മിട്ടിക്ക് നിരവാധിയായ ഉപയോഗങ്ങളുണ്ട്.
പേരിനു പിന്നിൽ
ഉറുദുവിലെ മുൾട്ടാണി മിട്ടി എന്ന പേരാണ് മറ്റുപല ഭാഷക്കാരും ഇതിനെ വിളിക്കുന്നത്. ഇന്ത്യൻ ഉപഭൂഖണ്ഡത്തിൽ സൗന്ദര്യവർദ്ധക വസ്തതു എന്ന നിലയിൽ വ്യാപകമായി ഉപയോഗിക്കുന്നത് ഇന്ന് പാകിസ്ഥാനിലുള്ള മുൾട്ടാനിലെ കളിമൺ (Clay of Multan) ആയതിനാൽ മുൾട്ടാണി മിട്ടി എന്ന് മലയാളത്തിൽ ഉൾപ്പടെ വിവിധ ഭാഷക്കാർ വിശേഷിപ്പിക്കുന്നു.
കമ്പിളി ശുദ്ധീകരിക്കുന്നതിൽ ഈ വസ്തു പഴയകാലങ്ങളിൽ ഉപയോഗിച്ച്‌ വന്നിരുന്നു. കമ്പിളി ശുദ്ധീകരിക്കുന്നവരെ ഫുള്ളേഴ്സ് എന്നാണ് ഇംഗ്ലീഷിൽ വിളിക്കുക. അങ്ങനെയാണ് ഇംഗ്ലീഷിൽ ഇതിന് ഫുള്ളേഴ്സ് എർത് (Fuller's Earth) എന്ന പേര് വന്നത്.
അവലംബം
വർഗ്ഗം:ധാതുക്കൾ വർഗ്ഗം:സൗന്ദര്യവർദ്ധക വസ്തുക്കൾ
കല്ലൻഗുട്ട്
ഗോവയിലെ ഏറ്റവും വലിയ ബീച്ചായ കല്ലൻഗുട്ട് (<span class="IPA" title="Representation in the International Phonetic Alphabet (IPA)">[kɔɭoŋɡuʈ] ).വടക്കൻ ഗോവയിലെ ഒരു വിനോദസഞ്ചാരകേന്ദ്രം കൂടിയാണ്. ആയിരക്കണക്കിന് വിദേശ സഞ്ചാരികളെ കാണാൻ കഴിയുന്ന ഇവിടെ ക്രിസ്മസ്, ന്യൂ ഇയർ, മെയ് വേനൽക്കാലം എന്നിവയാണ് പ്രധാന ടൂറിസ്റ്റ് സീസൺ. ജൂൺ മുതൽ സെപ്തംബർ വരെ മൺസൂൺ കാലത്ത് കടൽ പ്രക്ഷുബ്ധമാകാൻ സാധ്യതയുള്ളതിനാൽ നീന്തൽ നിരോധിച്ചിരിക്കുന്നു. വാട്ടർ സ്കീയിംഗ്, പാരാസെയിലിംഗ്, വാട്ടർ സ്കീയിംഗ് തുടങ്ങിയ കായികവിനോദങ്ങൾ ഇവിടെ കാണാൻ കഴിയും.
അവലംബം
<references group="" responsive=""> വർഗ്ഗം:Coordinates on Wikidata വർഗ്ഗം:Pages with unreviewed translations വർഗ്ഗം:ഗോവ വർഗ്ഗം:വിനോദസഞ്ചാരകേന്ദ്രങ്ങൾ
മണ്ണാമ്മൂല
"മണ്ണൻ", "മൂല" എന്നീ രണ്ട് പദങ്ങളിൽ നിന്നാണ് മണ്ണാമ്മൂല എന്ന പേര് വന്നത്. സ്ഥലത്തിന്റെ പേരിൽ മാത്രമാണ് ഇപ്പോൾ അലക്കുകാരുള്ളത്. ഇടക്കുളം എന്നാണ് ഇതിന്റെ പഴയ പേര്.
കോൺകോർഡിയ സ്കൂൾ, സെൻട്രൽ ഗവൺമെന്റ് എംപ്ലോയീസ് ക്വാർട്ടേഴ്സ്, ശുഭാനന്ദ ആശ്രമം തുടങ്ങിയവയാണ് മണ്ണാമ്മൂലയിലെ പ്രമുഖ സ്ഥാപനങ്ങൾ. മണ്ണാമ്മൂലയുടെ ഏറ്റവും അടുത്തുള്ള പ്രദേശമായ പേരൂർക്കടയ്ക്കടുത്തുള്ള കുടപ്പനക്കുന്നിൽ പുതിയ സിവിൽ സ്റ്റേഷൻ സ്ഥാപിച്ചതോടെ ഈ പ്രദേശം നഗരവൽക്കരണം അതിവേഗം ഉയർന്നു. അടുത്തിടെ ഏതാനും കടകളും ഷോപ്പിംഗ് കോംപ്ലക്സുകളും ഈ സ്ഥലത്ത് സ്ഥാപിച്ചു. എസ്ബിഐയുടെ ഒരു എടിഎം കൗണ്ടറും രണ്ട് മെഡിക്കൽ ഷോപ്പുകളും നിരവധി പ്രൊവിഷൻ, യൂട്ടിലിറ്റി ഷോപ്പുകളും പ്രവർത്തിക്കുന്നുണ്ട്. റസിഡൻഷ്യൽ കോളനികളിൽ ചിലത് മണ്ണാമ്മൂല റസിഡന്റ്സ് അസോസിയേഷൻ (എംആർഎ), ചൈതന്യ ഗാർഡൻസ്, വിആർഎ, ജിസി നഗർ, സൂര്യ ഗാർഡൻസ്, കോ-ഓപ്പറേറ്റീവ് ഹൗസിംഗ് ഗാർഡൻസ്, ദേവി നഗർ തുടങ്ങിയവയാണ്. സലിം ബ്രദേഴ്‌സ് ക്ലബ്ബ് മണ്ണാമ്മൂല കേന്ദ്രീകരിച്ച് പ്രവർത്തിക്കുന്ന ഒരു പ്രധാന സാമൂഹ്യക്ഷേമ സംഘടനയാണ്.
മണ്ണാമ്മൂലയിൽ നിരവധി ക്ഷേത്രങ്ങളുണ്ട്, ഇടക്കുളം ദേവീക്ഷേത്രമാണ് ഏറ്റവും പ്രസിദ്ധമായത്. തെരുവിൽ ഭഗവതി ക്ഷേത്രം, തെരുവിൽപറമ്പ് ക്ഷേത്രം തുടങ്ങിയവയാണ് പ്രദേശത്തെ മറ്റ് ക്ഷേത്രങ്ങൾ. മണികണ്ഠേശ്വരം ശിവക്ഷേത്രം, തൊഴുവൻകോട് ഭഗവതി ക്ഷേത്രം, കാവല്ലൂർ ക്ഷേത്രം സമീപത്തെ പ്രധാന ക്ഷേത്രങ്ങളാണ്. ശുഭാനന്ദ ആശ്രമം മണ്ണാമ്മൂലയിലാണ്.
ഗതാഗതം
കെഎസ്ആർടിസി ഈ റൂട്ടിൽ തിരുവനന്തപുരത്തെ നഗരത്തിലേക്കും സമീപ പ്രദേശങ്ങളായ പേരൂർക്കട, വട്ടിയൂർക്കാവ്, നെട്ടയം, കുലശേഖരം, കാച്ചാണി, വെള്ളക്കടവ് എന്നിവിടങ്ങളിലേക്കും നിരവധി ബസ് സർവീസുകൾ നടത്തുന്നുണ്ട്. നിരവധി സ്വകാര്യ ബസുകളും ഈ റൂട്ടിൽ ഷെഡ്യൂൾ ചെയ്ത ട്രിപ്പുകൾ ഓടുന്നുണ്ട്. ഓട്ടോ റിക്ഷകളും ലഭ്യമാണ്.
ആളുകൾ
കേരളത്തിലെ മറ്റെല്ലാ സ്ഥലങ്ങളിലെയും പോലെ, മറ്റ് പ്രധാന പ്രാന്തപ്രദേശങ്ങൾ നിശ്ചയിച്ചിട്ടുള്ള മാനദണ്ഡങ്ങളെക്കാൾ വളരെ പിന്നിലാണെങ്കിലും, മണ്ണാമ്മൂലയിലെ ജനസംഖ്യ കൂടുതൽ കോസ്‌മോപൊളിറ്റൻ ആയിക്കൊണ്ടിരിക്കുകയാണ്.
സമീപകാല ഭൂതകാലവും വളർച്ചയും
1990-കളുടെ തുടക്കം വരെ തിരുവനന്തപുരം നഗരത്തിന്റെ ഒരു വിദൂര പ്രാന്തപ്രദേശമായിരുന്നു മണ്ണാമ്മൂല, പച്ചപ്പ് നിറഞ്ഞ നെൽവയലുകളും കിള്ളി നദിയുടെ വശങ്ങളിൽ നിരവധി ഇഷ്ടിക ചൂളകളുള്ള തഴച്ചുവളരുന്ന തീ ഇഷ്ടിക വ്യാപാരത്തിൽ നിന്ന് താഴ്ന്ന ചെളി നിറഞ്ഞ കിടങ്ങുകളും.
1990-കളുടെ പകുതി മുതൽ ഈ പ്രദേശം വികസിച്ചു, നിരവധി സർക്കാർ ഉദ്യോഗസ്ഥർ തിരുവനന്തപുരത്ത് ഈ പ്രദേശത്ത് വസ്തു വാങ്ങാനോ വീടുകൾ പണിയാനോ താൽപ്പര്യപ്പെട്ടപ്പോൾ നഗരത്തിന്റെ സാമീപ്യവും അതിന്റെ നല്ല സൗകര്യങ്ങളും കാരണം ഈ പ്രദേശം വികസിച്ചു
സാംസങ് ഗാലക്സി നോട്ട് 9
സാംസങ് ഗാലക്സി നോട്ട് 9 സാംസങ് ഇലക്ട്രോണിക്സ് രൂപകൽപ്പന ചെയ്ത് വികസിപ്പിച്ചെടുത്ത് പുറത്തിറക്കിയ സാംസങ് നോട്ട് സീരീസിലുള്ള ആൻഡ്രോയിഡ് ഫാബ്‌ലറ്റ് സ്മാർട്ട് ഫോണാണ്. 2018 ആഗസ്റ്റ് ഒമ്പതിന് സാംസങ് ഗാലക്സി നോട്ട് 8-ന്റെ പിൻമുറക്കാരനായി നോട്ട് 9 അവതരിപ്പിച്ചു.
ചരിത്രം
ഗാലക്സി നോട്ട് 9 ഔദ്യോഗികമായി അവതരിപ്പിക്കുന്നതിന് മുമ്പ് തന്നെ എസ്-പെന്നിന്റേതുൾപ്പെടെ ഏതാനും ചില സവിശേഷതകൾ ചോർന്നിരുന്നു. 2018 ജൂൺ 27ന് സാംസങ് തങ്ങളുടെ അടുത്ത "അൺപാക്ക്ഡ്" ഈവന്റിന്റെ ക്ഷണപത്രിക സ്വർണ്ണനിറത്തിലുള്ള എസ്-പെൻ ചിത്ര സഹിതം അയച്ചു തുടങ്ങി.
സോഫ്റ്റ്‌വെയർ
നോട്ട് 9 ആൻഡ്രോയിഡ് ഓറിയോ 8.1 ഓപ്പറേറ്റിങ് സിസ്റ്റത്തിൽ സാംസങ് എക്സ്പീരിയൻസ് 9.5 യൂസർ ഇന്റർഫേസിൽ പുറത്തിറങ്ങുകയും, ഇപ്പോൾ  ആൻഡ്രോയിഡ് 10 ഒൺ യു ഐ  2.1 യൂസർ ഇന്റർഫേസിൽ പ്രവർത്തിക്കുന്നു.
ലഭ്യത
ആഗസ്റ്റ് 20-നാണ് സാംസങ് ഗാലക്സി നോട്ട് 9 ഇന്ത്യൻ വിപണിയിൽ ലഭ്യമാവുക. ഒരേസമയം ഇരട്ട സിംകാർഡോ അല്ലെങ്കിൽ ഒരു സിം കാർഡും ഒരു മെമ്മറി കാർഡും ഇടാവുന്ന ഹൈബ്രിഡ് സിം-സ്ലോട്ടോട് കൂടിയാണ് ഇന്ത്യൻ വിപണിയിൽ പുറത്തിറക്കുക. മിഡ് നൈറ്റ് ബ്ലാക്ക്, ഓഷ്യൻ ബ്ലൂ, മെറ്റാലിക് കോപ്പർ എന്നീ നിറങ്ങളിൽ ലഭിക്കും. നോട്ട് 9-ന്റെ രണ്ട് വേർഷനുകൾ ഇന്ത്യൻ വിപണിയിൽ അവതരിപ്പിക്കുമെന്നാണ് സൂചന. 6 ജിബി റാമും ഒപ്പം 128 ജിബി ആന്തരിക മെമ്മറിയുള്ള ഒരു വേർഷനും, 8 ജിബി റാമും കൂടെ 512 ജിഗാബൈറ്റ് ആന്തരിക മെമ്മറിയുള്ള മറ്റൊരു വേർഷനുമാണ് ഇന്ത്യൻ വിപണിയിൽ ലഭ്യമാക്കുക.
പുറംകണ്ണികൾ
വർഗ്ഗം:ആൻഡ്രോയ്ഡ് ഉപകരണങ്ങൾ വർഗ്ഗം:സാംസങ്_ഗാലക്സി_നോട്ട്_മൊബൈൽ_ഫോണുകൾ വർഗ്ഗം:ഫാബ്‌ലറ്റുകൾ വർഗ്ഗം:ഇരട്ട_പിൻക്യാമറകളുള്ള_ഫോണുകൾ വർഗ്ഗം:സാംസങ്_ഗാലക്സി
ആദിത്യപൂജ
ചടങ്ങുകൾ
അരിപ്പൊടിയിൽ ഈന്തപ്പഴം, ഉണക്കമുന്തിരി, കദളിപ്പഴം തുടങ്ങിയ ചേരുവകൾ ചേർത്ത് കരിക്കിൻ വെള്ളത്തിൽ കുഴച്ചെടുത്ത പ്രത്യേക കൂട്ട് കൊണ്ട് വെളിച്ചെണ്ണയിൽ വാർത്തെടുത്ത അപ്പം സൂര്യന് നിവേദിക്കുന്നതാണ് ആദിത്യപൂജയുടെ പ്രധാന ചടങ്ങ്. ഇങ്ങനെ വാർത്തെടുത്ത ഏഴ് അപ്പങ്ങൾ ഒരു താലത്തിൽ അടുക്കി സൂര്യന് അഭിമുഖമായി ഉയർത്തി പ്രാർത്ഥിക്കുന്നതാണ് ആദിത്യപൂജയുടെ കാതലായ ചടങ്ങ്. ചില പ്രദേശങ്ങളിൽ ഒൻപത് അപ്പങ്ങളും ഉപയോഗിക്കുന്നു.
അവലംബം
വർഗ്ഗം:ഹൈന്ദവം
അപോഡാന്തര
കുക്കുർബിറ്റേസീ എന്ന സസ്യ കുടുംബത്തിലെ ഒരു ജനുസ്സ് ആണ്അപോഡാന്തര .
പുറംകണ്ണികൾ
വർഗ്ഗം:സസ്യജനുസുകൾ വർഗ്ഗം:കുക്കുർബിറ്റേസീ
അനശ്വരം
സംഗീതം
പി.കെ. ഗോപി എഴുതിയ ഗാനങ്ങൾക്ക് സംഗീതസംവിധാനം നിർവ്വഹിച്ചത് ഇളയരാജ ആണ്. ഇളയരാജ തന്നെയാണ് ചിത്രത്തിന്റെ പശ്ചാത്തലസംഗീതവും ഒരുക്കിയിരിക്കുന്നത്.
പുറത്തേയ്ക്കുള്ള കണ്ണികൾ
വർഗ്ഗം:1991-ൽ പുറത്തിറങ്ങിയ മലയാളചലച്ചിത്രങ്ങൾ
ഗ്ലോറിയ സർഫോ
ഒരു ഘാന നടിയും ടിവി അവതാരകയുമാണ് ഗ്ലോറിയ ഒസെയ് സർഫോ. ഷേർലി ഫ്രിംപിംഗ് മാൻസോയുടെ ദി പെർഫെക്റ്റ് പിക്ചർ - ടെൻ ഇയർ ലേറ്റർസ് ലേറ്റർ എന്ന ചിത്രത്തിലെ അഭിനയത്തിന് 2020ലെ ആഫ്രിക്ക മാജിക് വ്യൂവേഴ്‌സ് ചോയ്‌സ് അവാർഡിൽ അവർ മികച്ച സഹനടി അവാർഡ് നേടി.
കരിയർ
2000-കളുടെ മധ്യത്തിൽ റെവെലെ ഫിലിംസിന്റെ ഹോട്ടൽ സെന്റ് ജെയിംസിൽ അഭിനയിച്ച സർഫോ തന്റെ അഭിനയ ജീവിതം ആരംഭിച്ചു. എഫീവുരയിലെ നാന അമ എന്ന കഥാപാത്രത്തെ അവതരിപ്പിച്ചതിന് ശേഷമാണ് അവർ ജനപ്രീതി നേടിയത്.
അവാർഡുകൾ
2020-ലെ ആഫ്രിക്ക മാജിക് വ്യൂവേഴ്‌സ് ചോയ്‌സ് അവാർഡിൽ സർഫോ മികച്ച സഹനടി അവാർഡ് നേടി.
അവലംബം
വർഗ്ഗം:ഘാനയിലെ നടിമാർ
ദിന വാഡിയ
പാകിസ്താൻ സ്ഥാപകനായിരുന്ന മുഹമ്മദാലി ജിന്ന യുടെയും പത്നി രത്തൻബായ് പെറ്റിറ്റിൻറെയും (മറിയം ജിന്ന) ഏകമകളായിരുന്നു ദിന വാഡിയ ഇംഗ്ലീഷ്: Dina Wadia (ജനനം : ദിന ജിന്നയായി 1919 ആഗസ്റ്റ് 15) ദിനയുടെ മാതാവ്, പെറ്റിറ്റ് ബറോനെറ്റ്സ് സ്ഥാനപ്പേരുണ്ടായിരുന്ന പാർസി കുടുംബത്തിൽ നിന്നുളള അംഗമായിരുന്നു. നെവില്ലെ വാഡിയ യുമായുള്ള വിവാഹത്തിനു ശേഷം വാഡിയ കുടുംബത്തിൻറെ ഭാഗമായി മാറി.
മരണം
2017 നവംബർ 1 ന് ന്യൂയോർക്കിൽ വെച്ച് 98 വയസു പ്രായമുള്ളപ്പോൽ ദിന വാഡിയ മരണമടഞ്ഞു. ന്യൂമോണിയ ബാധിച്ചതിനാലുണ്ടായ അണുബാധയായിരുന്നു മരണകാരണം.
അവലംബം
വർഗ്ഗം:ജിന്ന കുടുംബം വർഗ്ഗം:പാകിസ്താനിലെ വനിതകൾ വർഗ്ഗം:1919-ൽ ജനിച്ചവർ
കളിപ്പാൻകുളം
സദ്ഗുരു ശ്രീ രാമദാസ് സമാധി ശിവക്ഷേത്രം, ആറ്റുകാൽ ക്ഷേത്രം, കൊഞ്ചിറവിള ദേവീ ക്ഷേത്രം, മണക്കാട് വലിയപള്ളി ജുമാമസ്ജിദ് തുടങ്ങിയ പ്രസിദ്ധമായ ആരാധനാലയങ്ങളും ഈ പ്രദേശത്തിനടുത്താണ് സ്ഥിതി ചെയ്യുന്നത്.
വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
ഗൃഹപ്രവേശം ( കഥ )
പാരമ്പര്യത്തിന്റെ പുതുക്കിയെഴുത്തും വിച്‌ഛേദവുമായ കഥകളാണ് അംബികസുതന്റെ ഗൃഹപ്രവേശം എന്ന കഥ. രാമകൃഷ്ണൻ എന്ന വ്യക്തിയിലൂടെയാണ് കഥ തുടങ്ങുന്നത്.ഭാര്യയും ഒരു  മകളും അമ്മുമ്മയും അടങ്ങുന്നതാണ് അയാളുടെ കുടുംബം. രാമകൃഷ്ണൻ പുതുതായി പണികഴിപ്പിച്ച വീടിന്റെ ഉമ്മറത്തിരിക്കുകയാണ്.ഇവിടെ നിന്നാണ് കഥയുടെ തുടക്കം. കിട്ടാവുന്നിടത്തുനിന്നെല്ലാം കടം വാങ്ങിയാണ് അയാൾ വീടുപണി പൂർത്തിയാക്കിയത്.അതുകൊണ്ടുതന്നെ ബന്ധുക്കളെയും സുഹൃത്തുക്കളെയും ക്ഷണിക്കാതെയാണ് ഗൃഹപ്രവേശം നടത്തിയത്. അപ്രതീക്ഷിതമായി മൂന്ന് അതിഥികൾ വീട്ടിലേക്കു വരുന്നു. ആരെന്നറിയാതെ ആശങ്കയിൽ നിൽക്കുന്ന സമയം, ഭാര്യ ലളിതയും മകൾ അമിതയും അമ്മുമ്മയുടെ ചെല്ലപ്പെട്ടി തിരയുന്നത്. തലമുറകളായി കൈമാറി വരുന്ന തന്റെ ചെല്ലപ്പെട്ടി നഷ്ട്ടപ്പെട്ടതിൽ  അമ്മുമ്മക്ക് സങ്കടം ഉണ്ട്. ഇതിനിടയിൽ വീട്ടിലേക്ക് അതിഥികൾ വന്നു കൊണ്ടേയിരുന്നു. എന്താണ് സംഭവിക്കുന്നതെന്നറിയാതെ ലളിതയും രാമകൃഷ്ണനും അമ്പരന്നിരിക്കുന്നു. അമിത വളരേ സന്തോഷത്തോടെ ഇതെല്ലാം ആസ്വദിക്കുന്നു. നിമിഷ നേരം കൊണ്ട് വീടാകെ ഫർണിച്ചറുകൾ കൊണ്ടും സമ്മാനപ്പൊതികൾ കൊണ്ടും നിറഞ്ഞു. അമിത സായാഹ്ന സന്ധ്യയിൽ വീട്ടിൽ നിറഞ്ഞ സംഗീതത്തോടൊപ്പം നൃത്തം ചെയ്യാൻ തുടങ്ങി. ഇതിനിടയിൽ അമ്മുമ്മയെ അവർക്ക് നഷ്ടപ്പെടുന്നു. പാരമ്പര്യത്തിന്റെ സ്വരൂപമായ അമ്മുമ്മ ഇരുട്ടിലെവിടെയോ നഷ്ട്ടപ്പെട്ടു എന്നതാണ് സത്യം. കഥയുടെ അവസാനത്തിൽ അതിഥികളോടൊപ്പം നൃത്തചുവടുകൾ വയ്ക്കുന്ന അമിതയും ലളിതയും രാമകൃഷ്ണനെയും അവിടേക്കു  ക്ഷണിക്കുന്നു. പഴമയെ പാടേ ഉപേക്ഷിക്കുകയും പുതിയതിനെ കണ്ടെത്താൻ ഈ കഥ ശ്രമംനടത്തുകയും ചെയ്യുന്നു. അംബികാസുതന്റെ മികച്ച കഥകളിലൊന്നായി ഈ കഥയെ കാണാം.
വർഗ്ഗം:മലയാളചെറുകഥകൾ
മൈലമൂട്
തിരുവനന്തപുരം ജില്ലയിൽ പാങ്ങോട് ഗ്രാമപഞ്ചായപത്തിൽ പാങ്ങോട് -പാലോട് റോഡിലുള്ള ഒരു ഉൾനാടൻ വനപ്രദേശമാണ് മൈലമൂട്. പാലോട് റിസർവോയറിന്റെ കീഴിലാണ് ഈ പ്രദേശം. ജനസാന്ദ്ര കുറഞ്ഞ പ്രദേശമാണിത്. 1939 ൽ വാമനപുരം ആറിനു കുറകെ നിർമ്മിച്ച ഭരതന്നൂരിനേയും പാലോടിനേയും തമ്മിൽ ബന്ധിപ്പിക്കുന്ന ഇരുമ്പ് പാലം ഇവിടെ സ്ഥിതിചെയ്യുന്നു. മൈലമൂടിനു സമീപം ഇന്ത്യൻ ഇൻസ്റ്റിറ്റ്യൂട്ട് ഓഫ് ഓയിൽ പാം റിസർച്ച് സെന്റർ സ്ഥിതി ചെയ്യുന്നു. ഇവിടെ ഉള്ള ഒരേ ഒരു ക്ഷേത്രമാണ് കോട്ടയപ്പൻകാവ് ക്ഷേത്രം. ഭരതന്നൂരിൽ നിന്നും പാലോടിലേക്കുള്ള യാത്രയിലെ സുമതിയെ കൊന്ന വളവ് ഇവിടെയാണ്.
വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
ജാക്വസ് ഗില്ലെമോ
വലത്ത്‌|ലഘുചിത്രം| ജാക്വസ് ഗില്ലെമോയുടെ ചിത്രം (1550-1613) ഓർലിയൻസിൽ നിന്നുള്ള ഒരു ഫ്രഞ്ച് സർജനായിരുന്നു ജാക്വസ് ഗില്ലെമോ (1550-1613). പ്രസവചികിത്സ, നേത്രചികിത്സ, പീഡിയാട്രിക്സ് എന്നീ മേഖലകളിൽ അതുല്യ സംഭാവനകൾ നൽകിയ വ്യക്തിയാണ് അദ്ദേഹം.
ഹോട്ടൽ-ഡീയു ഡി പാരീസിലെ ഒരു സർജനായിരുന്ന അദ്ദേഹം, അദ്ദേഹത്തിന്റെ അമ്മായിയപ്പൻ കൂടിയായ ആംബ്രോയിസ് പാരെയുടെ (1510-1590) പ്രിയപ്പെട്ട വിദ്യാർത്ഥിയായിരുന്നു. പാരെയെപ്പോലെ ഗില്ലെമോയും ഫ്രഞ്ച് രാജകുടുംബത്തിലെ ഒരു സർജനായിരുന്നു.
1584-ൽ ഗിലെമൊ Traité des maladies de l'oeil ("കണ്ണ് രോഗങ്ങളെക്കുറിച്ചുള്ള ചികിത്സ") പ്രസിദ്ധീകരിച്ചു, നേത്ര വൈദ്യശാസ്ത്രത്തിലെ ഏറ്റവും മികച്ച നവോത്ഥാന കാല കൃതികളിൽ ഒന്നായി ഇത് കണക്കാക്കപ്പെടുന്നു. പാവിയേഴ്‌സ് 'അക്യുറസികൾ എന്ന് അദ്ദേഹം പരാമർശിച്ച കൺപോളകളുടെ തകരാറായ കൊളബോമയുടെ ചികിത്സ ഉൾപ്പെടുന്ന ആദ്യ വിവരണം നൽകിയതിന്റെ ബഹുമതിയും അദ്ദേഹത്തിനുണ്ട്.
1609-ൽ അദ്ദേഹം De l'heureux accouchement des femmes ("സ്ത്രീകളുടെ സന്തോഷകരമായ പ്രസവം") പ്രസിദ്ധീകരിച്ചു, ഇതിലെ അസിസ്റ്റഡ് ബ്രീച്ച് ഡെലിവറി രീതിയുടെ ആദ്യ വിവരണം ചിലപ്പോൾ "മൗറിസോ-സ്മെല്ലി-വീറ്റ്" എന്നും അറിയപ്പെടുന്നു. പ്ലാസന്റ പ്രെവിയയുടെ കേസുകളിൽ ഉപയോഗിക്കുന്നതിനുള്ള പോഡാലിക് പതിപ്പിന്റെ പരിശീലകനായിരുന്നു ഗില്ലെമിയോ, ഈ നടപടിക്രമം ആംബ്രോസ് പാരെ പുനരുജ്ജീവിപ്പിച്ചു.
ഗില്ലെമോയുടെ മറ്റ് പ്രസിദ്ധീകരണങ്ങളിൽ ടേബിൾസ് അനാട്ടമിക്സ്, ലാ ചിറുർഗി ഫ്രാങ്കൈസസ് എന്നിവ ഉൾപ്പെടുന്നു.
പുറം കണ്ണികൾ
വർഗ്ഗം:ഫ്രഞ്ച് നേത്രരോഗചികിൽസകർ
കോഹ
ലോകവ്യാപകമായി ഉപയോഗിക്കുന്ന ഒരു ഓപ്പൺ സോഴ്സ് ഇന്റഗ്രേറ്റഡ് ലൈബ്രറി മാനേജ്മെന്റ് സിസ്റ്റമാണ് (Integrated Library Management System) കോഹ. കോഹ എന്ന പദം "ഉപഹാരം" എന്ന അർത്ഥം വരുന്ന ന്യൂസിലൻഡിലെ മവോറി ഭാഷയിലെ പദത്തിൽ നിന്നും കൈക്കൊണ്ടതാണ്.
ചരിത്രം
ന്യൂസിലൻഡിലെ ഹാരോവെന്വ ജില്ലയിലെ പബ്ലിക് ലൈബ്രറി സംവിധാനത്തിന് (Horowhenua Library Trust) വേണ്ടിയാണ് കോഹ സോഫ്റ്റ്‌വെയർ ആദ്യമായി വികസിപ്പിച്ചത്. നിലവിൽ ഉപയോഗിച്ചു കൊണ്ടിരുന്ന ലൈബ്രറി സോഫ്റ്റ്‌വെയറിൽ Y2K പ്രശ്‌നം ബാധിച്ചതിനാലാണ് പുതിയ ഒരു സോഫ്റ്റ്‌വെയർ വികസിപ്പിക്കാൻ ലൈബ്രറി ഭരണ നേതൃത്വം തീരുമാനിച്ചത്. 1999ൽ സോഫ്റ്റ്‌വെയർ വികസിപ്പിക്കാൻ കാറ്റിപ്പോ കമ്മ്യൂണിക്കേഷൻസ് എന്ന സോഫ്റ്റ്‌വെയർ കമ്പനിയെ ചുമതലപ്പെടുത്തി. ജൂലൈ 2000 ൽ കോഹ സോഫ്റ്റ്‌വെയർ ലൈബ്രറിയിൽ പ്രവർത്തിപ്പിച്ചു തുടങ്ങി. അതേ വർഷം തന്നെ കോഹ സോഫ്റ്റ്‌വെയർ മൂലരൂപം (Source code) ഇൻറർനെറ്റിൽ ലഭ്യമാക്കി. സ്വതന്ത്ര സോഫ്റ്റ്‌വെയർ ആയതിനാൽ വിവിധ രാജ്യങ്ങളിലെ ലൈബ്രറികളിൽ കോഹ പരീക്ഷിച്ചു നോക്കാനും, ഉപയോഗിക്കാനും തുടങ്ങി. കൂടുതൽ ആളുകൾ കോഹ പ്രൊജക്ടിൽ സഹകരിക്കാനും തുടങ്ങി.
ചെറിയ നരിച്ചീർ
തെക്കേഷ്യയിലും Southeast Asia from ശ്രീലങ്കയും ഇന്ത്യയും മുതൽ കിഴക്കോട്ട് ഇന്തോനേഷ്യ, ഫിലിപ്പൈൻസ് വരെ കാണപ്പെടുന്ന ഒരു വവ്വാൽ ആണ് ചെറിയ നരിച്ചീർ (lesser false vampire bat) (Megaderma spasma). ഗുഹകളിലും മരപ്പൊത്തുകളിലും ജീവിക്കുന്ന ഇവ പ്രാണികളെ ആഹരിക്കന്നവരാണ്.
രൂപവിവരണം
വലിയ നരിച്ചീറിൻറെ ഒരു ചെറിയ പതിപ്പാണിത്. ഇരുണ്ട ചാരനിറമുള്ള ഇവയുടെ നീളമുള്ള ചെവികൾ ചുവട്ടിൽ ചേർന്നിരിക്കുന്നു. നീളം കുറഞ്ഞതും വീതി കൂടിയതുമായ ചുവട്ടിൽ ഹൃദയത്തിന്റെ ആകൃതിയുള്ളതുമായ നാസികയിതളുകൾ കൊണ്ട് ഇതിനെ വലിയ നരിച്ചീറിൽ നിന്ന് വേർതിരിക്കാം.
പെരുമാറ്റം
നിലത്തോട് ചേർന്ന് പറക്കുന്ന ഇവ ഇരുട്ടിയതിനു ശേഷം ആദ്യത്തെ ചില മണിക്കൂറുകളിൽ ഇരപിടിക്കാതെ വെറുതെ പറക്കുന്നു. രാത്രി വൈകുന്നതിന് അനുസരിച്ചു ഭക്ഷണം കഴിക്കാൻ തുടങ്ങുന്നു. ചിറകടിച്ചുള്ള പറക്കലിനിടയിൽ പാറയ്ക്കടിയിലും കുറ്റിച്ചെടികളിലും വിശ്രമിക്കുന്നു.
വലിപ്പം
കൈകളുടേതടക്കം തോളിൻറെ നീളം 5.4-6.2 സെ. മീ. ശരീരത്തിൻറെ മൊത്തം നീളം:5.4-8.1  സെ.മീ.
ആവാസം, കാണപ്പെടുന്നത്
പശ്ചിമതീരം(ഗോവ, മഹാരാഷ്ട്ര ), ദക്ഷിണേന്ത്യ, ആൻഡമാൻ ദ്വീപുകൾ, വടക്കുകിഴക്ക്‌ ഭാഗങ്ങളിൽ ഉള്ള ഈർപ്പമുള്ള കാടുകൾ വലിയ നരിച്ചീറിനേക്കാൾ ഈർപ്പമുള്ള കാടുകൾ. വലിയ നരിച്ചീറിനേക്കാൾ ഈർപ്പമുള്ള അന്തരീക്ഷം ഇഷ്ടപ്പെടുന്നു. ഗുഹകളിലും വീടുകളിലും കിണറുകൾക്കുള്ളിലുമാണ് കഴിയുന്നത്.
ഹർബീന്ദർ സിങ്ങ്
മുൻ ഇന്ത്യൻ ഹോക്കി താരമാണ് ഹർബീന്ദർ സിങ്ങ്(ജനനം ജൂലൈ 8, 1943). 1961 ൽ ​​അദ്ദേഹം തന്റെ അന്താരാഷ്ട്ര ജീവിതം ആരംഭിച്ചു. 18 വയസുള്ളപ്പോൾ (ടീമിലെ ഏറ്റവും പ്രായം കുറഞ്ഞ അംഗം) ന്യൂസിലാൻഡിലെയും ഓസ്ട്രേലിയൻ ടീമിലുമൊക്കെ ഇന്ത്യൻ ഹോക്കി ടീമിനോടൊപ്പം പര്യടനം നടത്തി. 1961 മുതൽ 1972 വരെ നടന്ന ഒളിമ്പിക്സിൽ മൂന്ന് ഒളിംമ്പിക്സുകളിൽ രാജ്യത്തെ പ്രതിനിധീകരിച്ചു - ടോക്കിയോ 1964 - സ്വർണ്ണ മെഡൽ (ഒമ്പത് ഗോളുകളിൽ അഞ്ചണ്ണം), മെക്സിക്കോ 1968 - വെങ്കല മെഡൽ (ഏറ്റവും കൂടുതൽ ഗോളുകൾ - മെക്സിക്കോയ്ക്കെതിരായ ഹാട്രിക്ക് ഉൾപ്പെടെ 11 ൽ 6 എണ്ണം), കൂടാതെ "മ്യൂണിച്ചിൽ 1972" - ൽ വെങ്കല മെഡലിനായി "വേൾഡ് XI ന്റെ ഫോർവേഡ് സെന്ററായി തിരഞ്ഞെടുക്കപ്പെട്ടു.
1966 ൽ ബാങ്കോക്കിൽ നടന്ന ഏഷ്യൻ ഗെയിംസിൽ നടന്ന സ്വർണമെഡൽ നേടിയിരുന്നു. ബാങ്കോക്കിൽ 1970 ൽ വെള്ളിമെഡൽ നേടിയ ടീം ക്യാപ്റ്റൻ ആയിരുന്നു. 1986 ൽ വെങ്കല മെഡൽ നേടിയ സോളിലെ ഇന്ത്യൻ വനിതാ ഹോക്കി ടീമിന്റെ ചീഫ് കോച്ചായിരുന്നു
1963 ൽ ഫ്രാൻസിലെ ലയോൺസിലും 1966 ൽ ജർമ്മനിയിലെ ഹാംബർഗിലുമായി നടന്ന രണ്ട് അന്താരാഷ്ട്ര ഹോക്കി ടൂർണമെന്റുകളിൽ അദ്ദേഹം രണ്ട് സ്വർണ്ണ മെഡൽ നേടി. ടൂർണമെന്റിൽ 8 ഗോളടിച്ചതിൽ 4 ഗോളുകൾ ഹർബീന്ദർ നേടി. ലണ്ടനിലെ പ്രീ-ഒളിംപിക് ഹോക്കി ടൂർണമെന്റിൽ 1967 ൽ രാജ്യത്തെ പ്രതിനിധീകരിച്ച് വെങ്കലം നേടി.
1961-1972 കാലയളവിൽ ദേശീയ ഹോക്കി ചാമ്പ്യൻഷിപ്പിൽ പഞ്ചാബ് സംസ്ഥാനത്തെ ഇന്ത്യൻ റെയിൽവേയെ പ്രതിനിധീകരിച്ച്, 8 ഗോൾഡ്, 2 സിൽവർ മെഡലുകൾ നേടി. 1975-1993 മുതൽ ഇന്ത്യൻ റയിൽവേ ഹോക്കി ടീമിന്റെ കോച്ചായി 8 സ്വർണ്ണം, 4 വെള്ളി മെഡലുകൾ നേടി.
1959 ൽ അദ്ദേഹം തിരുവനന്തപുരത്ത് നടന്ന ദേശീയ അത് ലറ്റിക്ക് ചാമ്പ്യൻഷിപ്പിൽ പഞ്ചാബിനെ പ്രതിനിധീകരിച്ച് 4x100M റിലേ വിഭാഗത്തിൽ ഓട്ടത്തിൽ സ്വർണ്ണ മെഡൽ നേടി. 1967 ൽ സാൻഗ്രൂരിൽ (പഞ്ചാബ്) നടന്ന അഖിലേന്ത്യാ ഓപ്പൺ അത് ലറ്റിക്ക് ചാമ്പ്യൻഷിപ്പിൽ ഇന്ത്യൻ റെയിൽവേയെ പ്രതിനിധീകരിച്ച് 4x100M റിലേ ഓട്ടത്തിൽ സ്വർണമെഡൽ നേടി. ഹോക്കി, അത്‌ലറ്റിക്സ് എന്നിവയിൽ രണ്ട് വ്യത്യസ്ത സ്പോർട്സ് ഇനങ്ങളിൽ സ്വർണ്ണ മെഡലുകൾ നേടിയത് വളരെ അപൂർവ നേട്ടമാണ്.
1967 ൽ അർജുന അവാർഡ്, 1966 ൽ റെയിൽവേ മന്ത്രി അവാർഡ്, 1972 ൽ 'റെയിൽവേയുടെ മികച്ച സ്പോർട്ട്സ്മാൻ' എന്നീ ബഹുമതികളും ലഭിച്ചിട്ടുണ്ട്.
ജൂനിയർ ടീമിന്റെ ഇന്ത്യൻ ഹോക്കി ഫെഡറേഷന്റെ സെലക്ഷൻ കമ്മിറ്റിയിൽ 1980 മുതൽ 84 വരെയും 1994 മുതൽ 1998 വരെയും അംഗമായിരുന്നു. വനിത ഹോക്കി ഫെഡറേഷന്റെ ജൂനിയർ, സീനിയർ ടീമിന്റെ സെലക്ഷൻ കമ്മറ്റി അംഗമായി തിരഞ്ഞെടുക്കപ്പെട്ടു. ഇപ്പോൾ 'ഹോക്കി ഇന്ത്യ'യുടെ സെലക്ഷൻ കമ്മിറ്റിയിൽ അംഗമാണ്. ഇന്ത്യൻ ജൂനിയർ പുരുഷ ഹോക്കി ടീമിന്റെ കെനിയൻ പര്യടനത്തിൽ മാനേജറായിരുന്നു.
1960 കളിലും 1970 കളിലും ഏറ്റവും വേഗതയേറിയ സെന്റർ ഫോർവേർഡ് ആയിരുന്നു ഈ സ്പ്രിൻററർ. പ്രിന്റ് മീഡിയക്ക് നൽകിയ ഒരു അഭിമുഖത്തിൽ. 1972 ൽ മ്യൂണിക്കിലെ ഒളിമ്പിക്സിലെ ചീഫ് കോച്ച് ഇൻഡ്യൻ ഹോക്കി ടീമിന്റെ ക്യാപ്റ്റൻ കെ. ഡി സിംഗ് ബാബു നിരീക്ഷിച്ചു: "ഹർബേന്ദർ ഇപ്പോഴും ഇന്ത്യൻ ഫോർവേർഡിന്റെ വേഗതയേറിയതാണ്. മധ്യഭാഗത്ത് നിന്ന് പന്ത് ഉയർത്തിക്കൊണ്ട് വന്ന് ഗോളുകൾ നേടിയെടുക്കാൻ സാധിച്ചു". പാകിസ്താനെതിരെ 20 സെക്കൻഡിനുള്ളിൽ ഹാംബർഗിൽ 1966 ൽ ഒരു സമനില നേടി.ഓരോ കളിക്കാരെയും, കാഴ്ചക്കാരനാക്കി മറികടക്കുകയും ഹോളണ്ടിനെതിരെ രണ്ടു ഗോളുകൾ നേടുകയും ചെയ്തു. ലണ്ടനിലെ പ്രീ ഒളിമ്പിക്സിൽ 1967 ൽ ഓസ്ട്രേലിയയ്ക്കെതിരായ രണ്ട് ഗോളുകൾ നേടി. മെക്സിക്കോയിൽ ഒളിമ്പിക്സ് 1968 ൽ ജർമ്മനിക്കെതിരെ ഗോൾ നേടിയതും ശ്രദ്ധേയങ്ങളായിരുന്നു.
1961 മുതൽ ഒരു കളിക്കാരൻ, കോച്ച്, സെലക്ടർ, ഓർഗനൈസർ, സർക്കാർ നിരീക്ഷകൻ എന്നീ നിലകളിൽ ഹോക്കിയുടെ പ്രചോദനം നേടുന്നതിനായി 1961 മുതൽ ഹോക്കി കളിയുമായി അദ്ദേഹം ബന്ധപ്പെട്ടുകൊണ്ടിരുന്നു.
അവലംബം
വർഗ്ഗം:ഇന്ത്യൻ ഹോക്കി കളിക്കാർ വർഗ്ഗം:ഒളിമ്പിക്സിൽ പങ്കെടുത്ത ഇന്ത്യാക്കാർ വർഗ്ഗം:ഒളിമ്പിക് സ്വർണമെഡൽ ജേതാക്കൾ വർഗ്ഗം:1943-ൽ ജനിച്ചവർ വർഗ്ഗം:ജൂലൈ 8-ന് ജനിച്ചവർ വർഗ്ഗം:ഏഷ്യൻ ഗെയിംസ് സ്വർണമെഡൽ ജേതാക്കൾ
അശ്വിനി ഭിഡെ-ദേശ്പാണ്ഡെ
മുംബൈയിൽ നിന്നുള്ള ഒരു ഹിന്ദുസ്ഥാനി ശാസ്ത്രീയ സംഗീത ഗായികയാണ് വിദുഷി അശ്വിനി ഭിഡെ-ദേശ്പാണ്ഡെ (ജനനം 7 ഒക്ടോബർ 1960). അവർ ജയ്പൂർ-ആത്രൗലി ഘരാന പാരമ്പര്യത്തിൽ പെടുന്നു.
ആദ്യകാല ജീവിതവും സംഗീതപരിശീലനവും
ശക്തമായ സംഗീതപാരമ്പര്യമുള്ള ഒരു കുടുംബത്തിൽ മുംബൈയിൽ ജനിച്ച അശ്വിനി നാരായണറാവു ദാതാറിന്റെ നേതൃത്വത്തിൽ ചെറുപ്പത്തിലേ ക്ലാസിക്കൽ സംഗീതത്തിൽ പരിശീലനം ആരംഭിച്ചു. തുടർന്ന് അവർ ഗന്ധർവ മഹാവിദ്യാലയത്തിൽ നിന്ന് തന്റെ സംഗീത വിശാരദ് പൂർത്തിയാക്കി. അന്നുമുതൽ, അമ്മ മാണിക് ഭിഡെയിൽ നിന്ന് ജയ്പൂർ-ആത്രൗലി രീതിയിൽ അവർ സംഗീതം പഠിക്കുന്നു. 2009 ൽ മരിക്കുന്നതുവരെ അശ്വിനിക്ക് രത്‌നാകർ പൈയിൽ നിന്ന് മാർഗ്ഗനിർദ്ദേശം ലഭിച്ചു.
വിദ്യാഭ്യാസം
മൈക്രോബയോളജിയിൽ ബിരുദാനന്തര ബിരുദം നേടിയ ഭിഡെ-ദേശ്പാണ്ഡെ, ഭാഭാ ആറ്റോമിക് റിസർച്ച് സെന്ററിൽ നിന്നും ബയോകെമിസ്ട്രിയിൽ ഡോക്ടറേറ്റ് നേടി, അഖിൽ ഭാരതീയ ഗന്ധർവ മഹാവിദ്യാലയ മണ്ഡലത്തിൽ നിന്നുള്ള സംഗീത വിശാരദും സംഗീതത്തിൽ ബിരുദാനന്തര ബിരുദവും നേടി.
സംഗീതജീവിതം
ഡോക്ടറേറ്റ് പൂർത്തിയാകുന്നതുവരെ അശ്വിനി സംഗീതത്തിലെ ഒരു പ്രൊഫഷണൽ കരിയർ പോലും പരിഗണിച്ചില്ല. സഞ്ജീവ് അഭ്യങ്കറുമൊത്തുള്ള അവരുടെ 'ജസ്രംഗി ജുഗൽബന്ദി കച്ചേരികൾ' പ്രേക്ഷകരുടെ സമ്മിശ്ര പ്രതികരണമാണ് നേടിയത്. ടൊറന്റോയിലെ രാഗ്-മാലാ മ്യൂസിക് സൊസൈറ്റിക്കായി 2019 ൽ കാനഡയിലെ ടൊറന്റോയിലെ ആഗാ ഖാൻ മ്യൂസിയം ഉൾപ്പെടെ ലോകമെമ്പാടുമുള്ള പ്രശസ്തമായ വേദികളിൽ അശ്വിനി ഭിഡെ-ദേശ്പാണ്ഡെ കച്ചേരികൾ അവതരിപ്പിച്ചിട്ടുണ്ട്.
സംഗീത ശൈലി
ജയ്പൂർ-ആത്രൗലി, മേവതി, പട്യാല ഘരാനകളിൽ നിന്നുള്ള സ്വാധീനം കാരണം, അശ്വിനി സ്വന്തമായി ഒരു സംഗീത ശൈലി സൃഷ്ടിച്ചു. മൂന്ന് സ്ഥായികളിലും അവർക്ക് അനായാസമായി പാടാനാവും.
പുറത്തേക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1960-ൽ ജനിച്ചവർ വർഗ്ഗം:ഹിന്ദുസ്ഥാനി സംഗീതജ്ഞർ
സ്കാർലറ്റ് ഐബിസ്
ത്രെസ്കിയോർണിതിഡേ പക്ഷി കുടുംബത്തിലെ ഐബിസുകളുടെ ഒരു ഇനമാണ് സ്കാർലറ്റ് ഐബിസ്. ഇത് തെക്കൻ അമേരിക്ക, കരീബിയൻ ദ്വീപുകൾ എന്നിവിടങ്ങളിലെ ഉഷ്ണമേഖലപ്രദേശങ്ങളിൽ കാണപ്പെടുന്നു. അതിന്റെ രൂപത്തിൽ, ഐബിസിന്റെ മറ്റ് ഇരുപത്തിമൂന്ന് സ്പീഷീസുകൾ തമ്മിൽ സാമ്യം കാണാം, എന്നാൽ അതിശയിപ്പിക്കുന്ന സ്കാർലറ്റ് നിറം ഇവയെ മറ്റുള്ളവയുമായി തെറ്റിദ്ധരിക്കപ്പെടാറുണ്ട്. ട്രിനിഡാഡ് ആൻഡ് ടൊബാഗോയുടെ രണ്ട് ദേശീയ പക്ഷികളിൽ ഒന്നാണിത്.
കൃഷ്ണഗിരി സ്റ്റേഡിയം
കേരളത്തിലെ വയനാട് ജില്ലയിലെ കൃഷ്ണഗിരിയിൽ സ്ഥിതിചെയ്യുന്ന ക്രിക്കറ്റ് സ്റ്റേഡിയമാണ് കൃഷ്ണഗിരി സ്റ്റേഡിയം (ഇംഗ്ലീഷ് : Krishnagiri Stadium). ഇന്ത്യയിലെ രണ്ടാമത്തേതും ദക്ഷിണേന്ത്യയിലെ ആദ്യത്തേതുമായ ഹൈ ആൾട്ടിറ്റ്യൂഡ് (ഉയരത്തിലുള്ള) സ്റ്റേഡിയമാണിത്. സമുദ്ര നിരപ്പിൽ നിന്നും 2100 ft ഉയരത്തിലുള്ള സ്റ്റേഡിയം 4.4 ha വിസ്തൃതിയിൽ സ്ഥിതിചെയ്യുന്നു.
കേരളാ ക്രിക്കറ്റ് അസോസിയേഷന്റെ (കെ.സി.എ.) ഉടമസ്ഥതയിലുള്ള ആദ്യത്തെ സ്റ്റേഡിയമാണിത്. 2013 ഡിസംബർ 17-ന് കേരളാ ഗവർണറായിരുന്ന നിഖിൽ കുമാറാണ് ഉദ്ഘാടനം നടത്തി രാജ്യത്തിനു സമർപ്പിച്ചത്. ഇവിടെ ആദ്യത്തെ രാജ്യാന്തര ടെസ്റ്റ് മത്സരം നടന്നത് 2015 ഓഗസ്റ്റ് 18-നായിരുന്നു.
ആദ്യ ടെസ്റ്റ് മത്സരം
2014 ഡിസംബറിൽ നടന്ന രഞ്ജി ട്രോഫി മത്സരങ്ങളായിരുന്നു ആദ്യത്തെ ഫസ്റ്റ്-ക്ലാസ്സ് ക്രിക്കറ്റ് മത്സരങ്ങൾ. കേരളവും ഗോവയും തമ്മിലായിരുന്നു ആദ്യ മത്സരം. പിന്നീട് കേരളം നേരിട്ടത് ഹൈദരാബാദിനെയായിരുന്നു. രണ്ടു മത്സരങ്ങളും സമനിലയിലായിരുന്നു അവസാനിച്ചത്.
ആദ്യത്തെ രാജ്യാന്തര ടെസ്റ്റ് മത്സരം
സ്റ്റേഡിയത്തിൻറെ ഉദ്ഘാടനം കഴിഞ്ഞു രണ്ടുവർഷങ്ങൾക്കുള്ളിൽ തന്നെ ആദ്യത്തെ രാജ്യാന്തര ടെസ്റ്റ് മത്സരവും നടന്നു. അമ്പാട്ടി റായുഡു നയിച്ച ഇന്ത്യ-എ ടീമും ഡെയിൻ വിലസിന്റെ നേതൃത്വത്തിലുള്ള ദക്ഷിണാഫ്രിക്ക-എ ടീമും തമ്മിൽ 2015 ഓഗസ്റ്റ് 18-നു നടന്ന ചതുർദിന ടെസ്റ്റ് മത്സരമായിരുന്നു അത്. ഇന്ത്യ-എ ടീമിന്റെ പരിശീലകൻ രാഹുൽ ദ്രാവിഡ് ആയിരുന്നു. മത്സരം സമനിലയിലാണ് അവസാനിച്ചത്.
ആദ്യ രാജ്യാന്തര മത്സരത്തിലെ ആദ്യ ദിവസം തന്നെ ദക്ഷിണാഫ്രിക്ക-എ ടീമിന്റെ ഓംഫിലെ റമേല നേടിയ സെഞ്ചുറിയാണ് സ്റ്റേഡിയത്തിലെ ആദ്യത്തെ രാജ്യാന്തര സെഞ്ചുറി. 197 പന്തിൽ നിന്നും 112 റൺസായിരുന്നു അദ്ദേഹത്തിൻറെ സമ്പാദ്യം. ഇതേ മത്സരത്തിൽ തന്നെ ഇന്ത്യ-എ ടീമിനു വേണ്ടി മലയാളി താരം കരുൺ നായർ നേടിയ സെഞ്ചുറിയാണ് സ്റ്റേഡിയത്തിൽ ഒരു ഇന്ത്യാക്കാരൻ നേടുന്ന ആദ്യ രാജ്യാന്തര സെഞ്ചുറി. 192 പന്തുകളിൽ നിന്നും അദ്ദേഹം നേടിയത് 114 റൺസായിരുന്നു.
അവലംബം
വർഗ്ഗം:കേരളത്തിലെ സ്റ്റേഡിയങ്ങൾ വർഗ്ഗം:ഇന്ത്യയിലെ ക്രിക്കറ്റ് സ്റ്റേഡിയങ്ങൾ
അൽഗൊരിതങ്ങളുടെ വിശകലനം
അൽഗൊരിതങ്ങളുടെ പ്രവർത്തനത്തിലുള്ള മെച്ചം മനസ്സിലാക്കുന്നതിനും, ഒരു കാര്യം ചെയ്യുവാനനുയോജ്യമായ അൽഗൊരിതമേതെന്നു നിശ്ചയിക്കുന്നതിനും അവയെ വിശകലനം ചെയ്യേണ്ടത് അത്യാവശ്യമാണ്.
അൽഗൊരിതങ്ങളുടെ വിശകലനനത്തിന്റെ മറ്റൊരു പ്രധാന ഉപയോഗം, ഒരു പ്രശ്നത്തിന്റെ പരിഹാരത്തിനു ലഭിയ്ക്കാവുന്ന മികച്ച സങ്കീർണ്ണതയേതെന്ന് മനസ്സിലാക്കുകയും, അതിനനുസരിച്ച് പുതിയ അൽഗൊരിതങ്ങൾ വികസിപ്പിച്ചെടുക്കുന്നതിനുള്ള ശ്രമങ്ങൾ നടത്തുകയും ചെയ്യുക എന്നതാണു. (സങ്കീർണ്ണതയുടെ ലോവർബൗണ്ട് - താഴെ തട്ട് - മനസ്സിലാക്കി, സങ്കീർണ്ണതയുടെ മേൽ തട്ട് കുറച്ച് കൊണ്ട് വരുന്ന രീതി)
ഡോക്ടർ ഡൊണാൾഡ് കനൂത്ത് ആണ് അൽഗൊരിത വിശകലനത്തിനു ഒരു ശാസ്ത്രീയ സമീപന രീതി ആദ്യമായി മുന്നോട്ട് വച്ചത്.
ചുവടെ കൊടുത്തിരിയ്ക്കുന്ന,രണ്ട് കാര്യങ്ങളാണിത്തരം വിശകലനങ്ങളിൽ കണക്കാക്കുന്നത്.
സമയ സങ്കീർണ്ണതയുടെ വിശകലനം
പലവിധത്തിലും ഒരൽഗൊരിതത്തിന്റെ സമയ സങ്കീർണ്ണത കണക്ക് കൂട്ടാവുന്നതാണു.
പ്രയോഗസിദ്ധമായ വിവരത്തിന്റെ അടിസ്ഥാനത്തിലുള്ള വിശകലനം
അൽഗൊരിതത്തിൽ നിന്നും ഒരു കമ്പ്യൂട്ടർ പ്രോഗ്രാം ഉണ്ടാക്കുകയും, പല ഇൻപുട്ടുകൾക്ക് ഉത്തരം ലഭിക്കാനാവശ്യമായ സമയം കണക്കാക്കുകയും,അതിൽ നിന്നും ഒരു ഇൻപുട്ട്-അവശ്യസമയ ഗ്രാഫ് സൃഷ്ടിക്കുകയും, ഗ്രാഫിൽ നിന്നും സങ്കീർണ്ണതയെ കുറിക്കുന്ന ഒരു ഗണിത വാക്യം നിർദ്ധാരണം ചെയ്തെടുക്കയും ചെയ്യുന്ന രീതിയാണിത്.
ഈ രീതിയിലുള്ള വിശകലനത്തിനു പല പോരായ്മകളുമുണ്ട്. വിശകലനത്തിനു ഉപയോഗിക്കുന്ന കമ്പ്യൂട്ടർ ഹാർഡ്വെയറിന്റെ ഗുണത്തിനും, പ്രോഗ്രാമിന്റെ കംബൈലറിന്റെയും, മെഷീൻ ഇൻസ്റ്റ്ർക്ഷനായി മാറ്റുന്നതിനു അവലംബിക്കുന്ന മാർഗ്ഗത്തിനുമനുസരിച്ച് വിശകലന ഫലം മാറാനിടയുണ്ട്. അതായത് ഒരു റഫറൻസ് സ്റ്റാന്ദേർഡ് വക്കാൻ മാർഗ്ഗമില്ലയെന്നതാണു പ്രധാന പ്രശ്നം.
ഗണിതമാതൃക സൃഷ്ടിച്ച് വിശകലനം
ഒരു അൽഗൊരിതത്തിന്റെ സമയ സങ്കീർണ്ണത, അതിലടങ്ങിയ വിവിധ ക്രിയകളുടെ എണ്ണവുമായും, അവ ഓരോന്നും ചെയ്യുന്നതിനാവശ്യമായ സമയവുമായിയും നേരിട്ട് ബന്ധപ്പെട്ടാണിരിയ്ക്കുന്നത്. ചുവടെ കൊടുത്ത സമവാക്യം അത്തന്മൊരു സമീപനരീതിയാണ് കുറിയ്ക്കുന്നത്.
Tn = c1A + c2B + c3C + c4D + c5E
A = അറേ ഉപയോഗങ്ങളുടെ എണ്ണം.
C = താരതമ്യങ്ങളുടെ എണ്ണം.
D = ഇങ്ക്രിമെന്റുകളുടെ എണ്ണം.
E = താത്കാലിക മൂലകങ്ങളിൽ, മൂല്യം ഇടുന്ന ക്രിയകളുടെ എണ്ണം
c1,c2,c3,c4,c5 എന്നിവ ഇവ ഓരോന്നും ചെയ്യുന്നതിനാവശ്യമായ സമയം. ഇത് കമ്പ്യൂട്ടറിനെയും, ഉപയോഗിയ്ക്കുന്ന ഭാഷയെയും, കമ്പൈലറിനെയുമൊക്കെ ആശ്രയിച്ചിരിയ്ക്കുന്നു.
ഇപ്രകാരം ഓരോന്നും കൃത്യമായി കണക്കാക്കി ഒരു കൃത്യമായ ഗണിതമാതൃക സൃഷ്ടിക്കുന്നതിനു പല പ്രായോഗിക ബുദ്ധിമുട്ടുകളും ഉണ്ട്. ഉയർന്ന ഗണിത ക്രിയകൾ ആവശ്യമായ സങ്കീർണ്ണങ്ങളായ ഫോർമുലകളൂം മറ്റും ചിലപ്പോൾ ആവശ്യമായി വരും. അതിനു പുറമേ, അത്ര വിശദമായ ഒരു വിശകലനം വഴി ലഭിയ്ക്കാവുന്ന നിരീക്ഷണത്തിനായി ചിലവിടുന്ന ഊർജ്ജത്തിനനുസരിച്ചുള്ള വലിയ ഗുണം ചിലപ്പോൾ ലഭിച്ചെന്നു വരില്ല. അതിനാൽ പ്രയാസം കുറഞ്ഞ രീതിയിൽ ഏറെ കുറേ കൃത്യമായ സമയ സങ്കീർണ്ണത നിർദ്ധാരണം നടത്താവുന്ന രീതിയിൽ ചില ലളിതമാക്കലുകൾ വിശകലനത്തിൽ വരുത്താവുന്നതാണു.
വളർച്ചാനിരക്കിലുള്ള ക്രമവ്യത്യാസമനുസരിച്ച് വർഗ്ഗീകരണം
അൽഗൊരിതത്തിന്റെ സങ്കീർണ്ണതയെത്രയെന്ന്(സമയ/മെമ്മറി) മനസ്സിലാക്കിയാൽ അൽഗരിതങ്ങളെ വിവിദ്ധ ഗണങ്ങളായി വർഗ്ഗീകരിക്കാവുന്നതാണു.അപ്രകാരം, ഇൻപുട്ടിനുള്ള എണ്ണത്തിന്റെ ഫൺക്ഷൻ അനുസരിച്ച് അൽഗൊരിതങ്ങളുടെ സങ്കീർണ്ണതയെ വർഗ്ഗീകരണം ചെയ്താൽ പ്രധാനമായും,1, lgN, N, NlgN, N^2, N3,2N തുടങ്ങിയ പല സങ്കീർണ്ണതകളും ഉണ്ട്. അവയെ യഥാക്രമം കോൺസ്റ്റന്റ്, ലോഗരിതമിക്ക്, ലീനിയർ, ലീനിയരിത്മെറ്റിക്ക് ,ക്വാഡ്രാറ്റിക്ക്,  ക്യൂബിക്ക്, എക്സ്പോണൻഷ്യൽ എന്നിങ്ങനെ വിളിയ്ക്കുന്നു.
മേൽക്കൊടുത്ത വർഗ്ഗീകരണം അവയുടെ സങ്കീർണ്ണതയുടെ ആരോഹണക്രമത്തിൽ ക്രമപ്പെടുത്തി ആണെഴുതിയിരിക്കുന്നത്. ഇത്തരം വർഗ്ഗീകരണം വഴി ഒരു അൽഗൊരിതം എന്തു മാത്രം സമയം അല്ലെങ്കിൽ, മെമ്മറി എടുക്കാനിടയുണ്ടെന്ന് മനസ്സിലാക്കാനും, പ്രശ്നത്തിനനുസരിച്ച് മറ്റ് അൽഗൊരിതങ്ങൾ എടുക്കണമോയെന്ന് തീരുമാനമെടുക്കാനും പ്രോഗ്രാമ്മറെ സഹായിക്കുന്നു.
ഉദാഹരണത്തിനു സെലക്ഷൻ സോർട്ടിന്റെ സമയ സങ്കീർണ്ണത N2 ആണു. വലിയ സംഖ്യകൾ ഉള്ള ലിസ്റ്റിൽ സെലക്ഷൻ സോർട്ട് മിക്കവാറും പ്രായോഗികമല്ല എന്നറിവിലേയ്ക്ക് ഈ ദ്വിമാന സങ്കീർണ്ണത പ്രോഗ്രാമറിനെ നയിക്കുകയും, അത്തരം പ്രശ്നങ്ങളിൽ മറ്റ് അൽഗരിതങ്ങൾ ഉദാഹരണത്തിനു സങ്കീർണ്ണത NlgN ഉള്ള മെർജ് സോർട്ട് ഉപയോഗിക്കുകയും ചെയ്യുന്നു.
അവലംബം
വർഗ്ഗം:അൽഗൊരിതങ്ങൾ
ടി.എസ്. പ്രസാദ്
കേരളീയനായ ഒരു ചിത്രകാരനാണ് ടി.എസ്. പ്രസാദ്. 2015 - ലും 2019 - ലും കേരള ലളിതകലാ അക്കാദമിയുടെ ഓണറബിൾ മെൻഷൻ പുരസ്കാരം ലഭിച്ചിട്ടുണ്ട്.
അവലംബം
വർഗ്ഗം:ഭാരതീയ ചിത്രകാരന്മാർ വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ
കുറ്റവാളി
അസീം കമ്പനിക്കു വേണ്ടി പി.വി. സത്യം നിർമിച്ച മലയാളചലച്ചിത്രമാണ് കുറ്റവാളി. ജിയോ പിക്ചേഴ്സ് വിതരണം ചെയ്ത ഈ ചിത്രം 1970 ഓഗസ്റ്റ് 21-ന് കേരളത്തിൽ പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1970-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ വർഗ്ഗം:ശാരദ അഭിനയിച്ച മലയാളചലച്ചിത്രങ്ങൾ
സൂപ്പർമറീൻ സ്പിറ്റ്ഫയർ
രണ്ടാം ലോകമഹായുദ്ധത്തിൽ ബ്രിട്ടണും മറ്റു ചില സഖ്യകക്ഷി രാജ്യങ്ങളും വ്യാപകമായി ഉപയോഗിച്ചിരുന്ന ഒറ്റ ഇരിപ്പിടത്തോടുകൂടിയ പോർവിമാനമാണ് സൂപ്പർമറീൻ സ്പിറ്റ്ഫയർ. ഒരു മുൻനിര പോർവിമാനമായും മറ്റാവശ്യങ്ങൾക്കുമൊക്കെ 1950കളിലും ഈ വിമാനം ഉപയോഗിക്കപ്പെട്ടിട്ടുണ്ട്. രണ്ടാം ലോകമഹായുദ്ധകാലത്ത് തുടരെ നിർമ്മിക്കപ്പെട്ട ഏക ബ്രിട്ടീഷ് പോർവിമാനമായ ഇവ നിർമ്മിക്കപ്പെട്ടിട്ടുള്ള എണ്ണത്തോളം മറ്റൊരു ബ്രിട്ടീഷ് പോർവിമാനവും നിർമ്മിക്കപ്പെട്ടിട്ടില്ല.
അവലംബം
വർഗ്ഗം:യുദ്ധവിമാനങ്ങൾ
ഭരതന്നൂർ
കേരളത്തിലെ തിരുവനന്തപുരം ജില്ലയിൽ പാങ്ങോട് ഗ്രാമപഞ്ചായത്തിൽ ഉൾപ്പെടുന്ന ഒരു ഗ്രാമമാണ് ഭരതന്നൂർ. രാമായണത്തിലെ ഐതിഹ്യകഥയുമായി ഈ പ്രദേശത്തിന് ബന്ധമുണ്ട് എന്നു വിശ്വസിക്കപ്പെടുന്നു. കല്ലറ-പാങ്ങോട് സമരത്തിന് തുടക്കം കുറിച്ചത് ഇവിടെ നിന്നാണ്. 1114-17 കാലഘട്ടത്തിലെ സ്വാതന്ത്ര്യസമരത്തിൽ സാന്നിധ്യമറിയിച്ച ഒരു ഗ്രാമം കൂടിയാണ് ഭരതന്നൂർ. നെല്ലിക്കുന്ന് ഗവ: യൂ.പി.എസ്, ഹയർ സെക്കണ്ടറി സ്കൂൾ എന്നിവയാണ് ഇവിടുത്തെ വിദ്യാലയങ്ങൾ അമ്മൻകോവിൽ, ശിവൻകോവിൽ, മാടൻനട തുടങ്ങി പല ക്ഷേത്രങ്ങളും ഭരതന്നൂർ ഗ്രാമത്തിൽ സ്ഥിതിചെയ്യുന്നു. ഒരു കാലത്ത് കള്ള് ചെത്തുന്നവരുടെയും കട്ടപ്പുരകളുടെയും കൂടി നാടായിരുന്നു ഇവിടം.
ഐതീഹ്യം
കൈകേയിയുടെ ആവശ്യപ്രകാരം ദശരഥ മഹാരാജാവ് രാമനെ കാട്ടിലേക്ക് അയയ്ക്കുകയും ഭരതനെ രാജാവ് ആക്കുകയും ചെയ്തതറിഞ്ഞ ഭരതൻ വിലപിച്ചു. രാമൻ്റെ പാദുകങ്ങൾ സിംഹാസനത്തിൽ വച്ച ശേഷം അദ്ദേഹം രാമനെ തിരക്കി കാട്ടിലേക്ക് പോകുന്നു. ഭരതൻ കാട്ടിലേക്ക് രാമനെ തിരക്കി പോകവേ  ഒരുനാൾ അദ്ദേഹം സഞ്ചരിച്ച രഥം ഒരു പൊയ്കയിൽ താണുപോയി .ആ ദിവസം കാട്ടിനകത്ത് ഒരിടത്ത് അദ്ദേഹത്തിന് തങ്ങേണ്ടി വന്നു. ഭരതൻ തങ്ങിയ ഊര് ഭരതന്നൂർ എന്ന് അറിയപ്പെട്ടു എന്നാണ് വിശ്വാസം.
ഭരതന്നൂരിൽ കണ്ടെത്തിയ ശിലാചക്രം ഭരതൻ്റെ രഥചക്രം ആണെന്ന് വിശ്വസിക്കുകയും ആ പ്രദേശത്തിന് വണ്ടി കിടക്കും പൊയ്ക എന്നറിയപ്പെടുകയും ചെയ്തു. ഇവിടത്തെ ക്ഷേത്രത്തിൽ സൂക്ഷിച്ചിരിക്കുന്നത് ആ ശിലാചക്രം ആണെന്നും കരുതപ്പെടുന്നു.
ചരിത്രം
കല്ലറ-പാങ്ങോട് സമരത്തിന് തുടക്കം കുറിച്ചത് ഇവിടെ നിന്നായിരുന്നു. പട്ടാളം കൃഷ്ണൻ, കൊച്ചപ്പിപ്പിള്ള എന്നിവരെ തൂക്കിലേറ്റിയ ചരിത്രം ഭരതന്നൂരിന് ഉണ്ട്. കലാപത്തിൽ ഉൾപ്പെട്ട പോരാളികളെ തിരക്കി കുതിരപ്പട്ടാളം ഈ ദേശത്ത് വന്നതിനുശേഷം വീടുകൾ പലതും തീയെടുക്കപ്പെട്ടു. സ്ത്രീകളും കുട്ടികളും അപമാനിതരായി. നിരപരാധികൾ പലരും തടവറയിലാക്കപ്പെട്ടു.
വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
പെർഫ്യൂം ഹെർ ഫ്രാഗ്രൻസ്
കനിഹ, പ്രതാപ് പോത്തൻ, ടിനി ടോം എന്നിവരെ പ്രധാന കഥാപാത്രങ്ങളാക്കി ഹരിദാസ് സംവിധാനം ചെയ്ത് 2022-ൽ പുറത്തിറങ്ങിയ മലയാളം ഫാമിലി ഡ്രാമ ചിത്രമാണ് പെർഫ്യൂം - ഹെർ ഫ്രാഗ്രൻസ് (Perfume Her Fragrance).
കഥ
പ്രണയിച്ച് വീട്ടുകാരുടെ ഇഷ്ടങ്ങൾക്ക് വിരുദ്ധമായി വിവാഹിതരായ അഭിരാമി ലിയോ ദമ്പതികളുടെ കുടുംബമാണ് പെർഫ്യൂമിന്റെ കഥാപാശ്ചാത്തലം.
അഭിരാമി (കനിഹ) ഒരു പ്രൈവറ്റ് സ്ഥാപനത്തിൽ അക്കൗണ്ടന്റായി ജോലി ചെയ്യുന്നു. ലിയോയും (ടിനി ടോം)ഒരു സ്വകാര്യ സ്ഥാപനത്തിൽ സെയിൽസ് എക്സിക്യൂട്ടീവ് ആയി ജോലി ചെയ്യുന്നു. അസ്വാരസ്യങ്ങളും പിണക്കങ്ങളും ഒക്കെ ഉണ്ടെങ്കിലും അഞ്ചുവയസ്സുള്ള പ്രിയങ്ക എന്ന മകളോടൊപ്പം വളരെ സന്തുഷ്ടമായ ഒരു കുടുംബജീവിതമാണ് ലിയോയും അഭിരാമിയും നയിക്കുന്നത്. എന്നിരുന്നാലും ലക്ഷ്വറിയോടും വിലപിടിപ്പുള്ള വസ്തുക്കളോടും ഉള്ള അഭിരാമിയുടെ ഭ്രമം പലപ്പോഴും ഒരു പ്രശ്നമായി തീരുന്നുണ്ട്‌. ഒരു ഇടത്തരം കുടുംബജീവിതം തന്നെ മുന്നോട്ടുകൊണ്ടുപോകാൻ പാടുപെടുന്ന അവസ്ഥയിൽ പലപ്പോഴും അഭിരാമിയുടെ ആവശ്യങ്ങളും ആഗ്രഹങ്ങളും നിറവേറ്റാൻ ലീയോ യ്ക്ക് കഴിയാതെ വരുന്നുമുണ്ട്.
എന്നാൽ അഭിരാമിയുടെ സ്വപ്നങ്ങൾ ഉയർന്നതാണ്. അവൾക്ക് ആഡംബരങ്ങളോട് വലിയ അഭിനിവേശമുണ്ട്, അവളുടെ ശരാശരി ജീവിതത്തിൽ അവൾ തൃപ്തയല്ല. ഈ അവസ്ഥയിലാണ് പണക്കാരനും ബിസിനസുകാരനുമായ മാധവദാസ് (പ്രതാപ് പോത്തൻ) അഭിരാമിയുടെ ജീവിതത്തിലേക്ക് വളരെ യാദൃശ്ചികമായി കടന്നുവരുന്നത്. അയാളുടെ ഉയർന്ന ക്ലാസ്, ജീവിതശൈലി, പണം, സംഗീതത്തോടും ലഹരിയോടുമുള്ള അഭിനിവേശം, സമീപനം എന്നിവയാൽ സ്വാധീനിക്കപ്പെട്ട അഭിരാമി മാധവ ദാസുമായി വിവാഹേതര ബന്ധം സ്ഥാപിക്കുന്നു. എന്നാൽ അയാൾ ഒരു സ്ത്രീലംബടൻ ആണെന്നും ആ ബന്ധത്തിൽ നിന്ന് ശാരീരിക ആവശ്യങ്ങൾ മാത്രമേ നിറവേറ്റാനാവൂ എന്നും അവൾ ചൂഷണം ചെയ്യപ്പെടുകയാണെന്നും തിരിച്ചറിയുമ്പോഴേക്കും അവൾക്ക് കുറ്റബോധം തോന്നാൻ തുടങ്ങുന്നു. തുടർന്നുണ്ടാവുന്ന പ്രശ്നങ്ങളും അതിനെ എങ്ങനെ അഭിരാമി അഭിമുഖീകരിക്കുന്നു എന്നുള്ളതും ആണ് പെർഫ്യൂം വരച്ചുകാട്ടുന്നത്
സംഗീതം
ശ്രീകുമാരൻ തമ്പി, അഡ്വക്കേറ്റ് ശ്രീരഞ്ജിനി, സുജിത് കാറ്റോടെ, സുധി എന്നിവർ എഴുതിയ ഗാനങ്ങൾക്ക് സംഗീതസംവിധാനം നിർവ്വഹിച്ചത് രാജേഷ് ബാബു കെ ശൂരനാട് ആണ്. പെർഫ്യൂം ഹെർ ഫ്രാഗ്രൻസ് എന്ന സിനിമയ്ക്ക് വേണ്ടി രാജേഷ് ബാബു കെ ശൂരനാട് ചിട്ടപ്പെടുത്തിയ "നീലവാനം താലമേന്തി," "ശരിയേത് തെറ്റേതി വഴിയിൽ " എന്നീ ഗാനങ്ങൾ ആലപിച്ചതിന് പിന്നണി ഗായകരായ കെ.എസ്. ചിത്രയ്ക്കും പി. കെ. സുനിൽകുമാറിനും 2020ലെ മികച്ച പിന്നണിഗായകർക്കുള്ള ഫിലിം ക്രിട്ടിക്സ് അസോസിയേഷൻ അവാർഡുകൾ ലഭിക്കുകയുണ്ടായി. ചിത്രത്തിലെ "നീലവാനം താലമേന്തി" എന്ന ഗാനം കോവിഡ് പാൻഡെമിക് സമയത്ത് പുറത്തിറങ്ങിയ അഞ്ച് മികച്ച ഗാനങ്ങളിൽ ഒന്നായി മലയാള മനോരമ റേറ്റ് ചെയ്യുകയും ചെയ്തു.
പ്രതികരണം
" പെർഫ്യൂം ഹെർ ഫ്രാഗ്രൻസ് "2022 നവംബർ 18ന് കേരളത്തിലെ തിയേറ്ററുകളിൽ റിലീസ് ചെയ്തു. സമ്മിശ്ര പ്രതികരണമാണ് ചിത്രത്തിന് ലഭിച്ചത്. ഐ എം ഡി ബി യും ബുക്മൈഷോയും യഥാക്രമം 6.4- 7.5 റേറ്റിംഗ് ആണ് നൽകിയത്.. ചിത്രത്തിന്റെ ഓ ടി ടി അവകാശങ്ങൾ സൈന പ്ലേ കരസ്ഥമാക്കി.
അവലംബം
വർഗ്ഗം:2022-ൽ പുറത്തിറങ്ങിയ മലയാളചലച്ചിത്രങ്ങൾ
നിന്റെ ഓർമ്മയ്ക്ക്
പകരം=|നടുവിൽ|ലഘുചിത്രം|നിന്റെ ഓർമ്മയ്ക്ക് കാലത്തിന്റെ കൂടികലർപ്പുകളും  ജീവിതത്തിന്റെ സമസ്യകളും എഴുത്തിൽ പകർത്തി, വായനക്കാരെ അത്ഭുത സാഹിത്യകാരനാണ് എം.ടി വാസുദേവൻ നായർ. എഴുതുന്നതെന്തും കവിതയാക്കി മാറ്റുന്ന രചനാനിപുണത കാലദേശങ്ങൾക്കപ്പുറം എം.ടിയെ വായനക്കാരുടെ സ്വന്തം എഴുത്തുകാരനാക്കി മാറ്റുന്നു. മനസ്സിനെ അമ്പരിപ്പിക്കുന്ന ആത്മനൊമ്പരങ്ങളുടെ പകർത്തെഴുത്തായിരുന്നു എം.ടിയുടെ ഓരോ കഥകളും.
എം.ടിയുടെ ഏറെ പ്രശസ്തമായ ആറ് കഥകളാണ് നിന്റെ ഓർമ്മയ്ക്ക് എന്ന ഈ കൃതിയിൽ സമാഹരിച്ചിരിക്കുന്നത്. ഒരു പിറന്നാളിന്റെ ഓർമ്മ, വളർത്തുമൃഗങ്ങൾ, നിന്റെ ഓർമ്മയ്ക്ക്, മരണത്തിന്റെ കൈത്തെറ്റ്, കോട്ടയുടെ നിഴൽ, ഓപ്പോള് എന്നീ കഥകളെല്ലാം വായനക്കാരുടെ എക്കാലത്തെയും പ്രിയപ്പെട്ട എം.ടി കഥകളിൽ ഉൾപ്പെടുന്നു. ഡി.സി ബുക്‌സ് പുറത്തിറക്കിയിരിക്കുന്ന ഈ കഥാസമാഹാരത്തിന്റെ നാലാമത് പതിപ്പാണ് ഇപ്പോൾ പുറത്തിറങ്ങിയിരിക്കുന്നത്.
കേന്ദ്ര സാഹിത്യ അക്കാദമി അവാർഡ് നേടിയ കാലം, കേരള സാഹിത്യ അക്കാദമി അവാർഡ് ലഭിച്ച നാലുകെട്ട്, വയലാർ അവാർഡ് നേടിയ രണ്ടാമൂഴം, ഓടക്കുഴൽ അവാർഡ് നേടിയ വാനപ്രസ്ഥം, അസുരവിത്ത്, വിലാപയാത്ര, പാതിരാവും പകൽവെളിച്ചവും, എം.ടി.യുടെ തിരക്കഥകൾ, എന്റെ പ്രിയപ്പെട്ട തിരക്കഥകൾ, എം.ടി.യുടെ തിരഞ്ഞെടുത്ത കഥകൾ, കാഥികന്റെ കല, കാഥികന്റെ പണിപ്പുര തുടങ്ങിയവയാണ് എം.ടി.വാസുദേവൻ നായരുടെ മുഖ്യകൃതികൾ.
ഏറ്റവും മികച്ച തിരക്കഥാകൃത്തിനുളള സംസ്ഥാന, ദേശീയ അവാർഡുകൾ പല തവണ നേടിയ എം.ടി 1974-ലെ ദേശീയ അവാർഡ് നേടിയ നിർമാല്യം, ബന്ധനം, വാരിക്കുഴി, മഞ്ഞ്, കടവ്, ഒരു ചെറുപുഞ്ചിരി എന്നീ ചിത്രങ്ങൾ സംവിധാനം ചെയ്തു. മികച്ച സംവിധായകനുളള സംസ്ഥാന ചലച്ചിത്ര അവാർഡു ലഭിച്ചിട്ടുള്ള അദ്ദേഹത്തിന് കാലിക്കറ്റ് സർവകലാശാല ഡി.ലിറ്റ് ബഹുമതി നൽകി ആദരിച്ചിട്ടുണ്ട്. 1996-ൽ ജ്ഞാനപീഠ പുരസ്‌കാരം ലഭിച്ചു.
വർഗ്ഗം:എം.ടി. വാസുദേവൻ നായരുടെ കൃതികൾ
അരഗത്സോട്ൻ പ്രവിശ്യ
അരഗത്സോട്ൻ (Արագածոտն, ) is a province (marz) അർമേനിയയിലെ ഒരു പ്രവിശ്യയാണ് (മാർസ്). രാജ്യത്തിന്റെ പടിഞ്ഞാറൻ ഭാഗത്താണ് ഇത് സ്ഥിതി ചെയ്യുന്നത്. പ്രവിശ്യയുടെ തലസ്ഥാനവും ഏറ്റവും വലിയ പട്ടണവും അഷ്ടാരക് ആണ്. റിപ്പബ്ലിക് ഓഫ് അർമേനിയയുടെ നാഷണൽ സ്റ്റാറ്റിസ്റ്റിക്കൽ സർവീസ് (ARMSTAT), 2011 ലെ സെൻസസ് പ്രകാരം ഈ പ്രവിശ്യയിലെ ആകെ ജനസംഖ്യ 132,925 ആണെന്ന് റിപ്പോർട്ട് ചെയ്യപ്പെട്ടു.
ഭൂമിശാസ്ത്രം
അർമേനിയയുടെ വടക്കുപടിഞ്ഞാറൻ ഭാഗത്തായി സ്ഥിതിചെയ്യുന്ന അരഗത്സോട്ട്ൻ പ്രവിശ്യ, 2,756 ചതുരശ്ര കിലോമീറ്റർ (അർമേനിയയുടെ മൊത്തം വിസ്തൃതിയുടെ 9.3 ശതമാനം) വിസ്തൃതി ഉൾക്കൊള്ളുന്നു. വടക്ക് നിന്ന് ഷിറാക്ക് പ്രവിശ്യയും, വടക്ക് കിഴക്ക് നിന്ന് ലോറി പ്രവിശ്യയും, കിഴക്ക് നിന്ന് കോട്ടയ്ക് പ്രവിശ്യയും, തെക്ക് നിന്ന് അർമാവിർ പ്രവിശ്യയും, തെക്ക് പടിഞ്ഞാറ് നിന്ന് യെറിവൻ നഗരവുമായി ഇതിന് ആഭ്യന്തര അതിർത്തികളുണ്ട്. പടിഞ്ഞാറ് അഖൂറിയൻ നദി അരഗത്സോട്ൻ പ്രവിശ്യയെ തുർക്കിയിലെ കാർസ് പ്രവിശ്യയിൽ നിന്ന് വേർതിരിക്കുന്നു. ചരിത്രപരമായി, ഈ പ്രവിശ്യയുടെ നിലവിലെ പ്രദേശത്ത് പ്രധാനമായും പുരാതന അർമേനിയയിലെ അയ്രാറാത്ത് പ്രവിശ്യയിലെ അരഗത്സോട്ൻ, നിഗ്, ഷിരാക് കന്റോണുകളുടെ ഭാഗങ്ങൾ ഉൾക്കൊള്ളുന്നു.
പ്രവിശ്യയുടെ വടക്കൻ ഭാഗത്ത് അരാഗത്സ് പർവതനിരകൾ ആധിപത്യം പുലർത്തുന്നു. വടക്കുകിഴക്കും കിഴക്കും യഥാക്രമം പാമ്പാക്ക്, സാഗ്കുന്യാറ്റ്സ് പർവതങ്ങളാണുള്ളത്. പ്രവിശ്യയുടെ വടക്കുകിഴക്കൻ, മധ്യ കിഴക്കൻ ഭാഗങ്ങളിൽ ആർട്ടേനി പർവതനിരകൾക്കാണ് പ്രാമുഖ്യം. ചെറിയ അഖൂറിയൻ താഴ്‌വര അരഗത്‌സോട്ടിന്റെ കിഴക്കേ അറ്റത്തെ ഉൾക്കൊള്ളുന്നു. തെക്കും തെക്കുകിഴക്കും അരാരത്ത് സമതലത്തിന്റെ വടക്കുപടിഞ്ഞാറൻ ഭാഗങ്ങളെയും അരഗത്സോട്ൻ ഉൾക്കൊള്ളുന്നു. പ്രവിശ്യയുടെ ഉയരം സമുദ്രനിരപ്പിൽ നിന്ന് 950 മുതൽ 4,090 മീറ്റർ വരെയായി വ്യത്യാസപ്പെട്ടിരിക്കുന്നു. അരഗത്‌സോട്ടിനിലെയും റിപ്പബ്ലിക് ഓഫ് അർമേനിയയിലെയും ഏറ്റവും ഉയരം കൂടിയ കൊടുമുടിയാണ് അരാഗത്‌സ് (4,090 മീറ്റർ).
അഖൂറിയൻ നദിയെക്കൂടാതെ കസാഘ്, ഗെഘാരോട്ട്, ആംബെർഡ് എന്നീ നദികളാണ് പ്രവിശ്യയിലെ പ്രധാന ജലസ്രോതസ്സുകൾ. കാരി തടാകം, ലെസ്സിംഗ്, ആംബെർഡ്, തഗാവർ, കുരാഘ്ബ്യൂർ എന്നിവയുൾപ്പെടെയുള്ള പർവത തടാകങ്ങളും അരാഗറ്റ്സ് പർവതത്തിൽ കാണപ്പെടുന്നു. 1962 നും 1967 നും ഇടയിൽ കസാഗ് നദിയിൽ അപരാൻ റിസർവോയർ നിർമ്മിക്കപ്പെട്ടു.
പ്രഭ റാവു
പ്രമുഖ ഇന്ത്യൻ രാഷ്ട്രീയ പ്രവർത്തകയും മുൻ ഗവർണറുമായിരുന്നു പ്രഭ റാവു (Prabha Rau). 2009 ഡിസംബർ രണ്ടു മുതൽ 2010 ഏപ്രിൽ 26വരെ രാജസ്ഥാൻ സംസ്ഥാനത്തെ ഗവർണറായിരുന്നു. നേരത്തെ ഹിമാചൽ പ്രദേശിലെ ഗവർണറായിരുന്നു. 2008 ജൂലൈ 19 മുതൽ 2010 ജനുവരി 24 വരെ ഹിമാചൽ പ്രദേശ് ഗവർണറായി സേവനമനുഷ്ടിച്ചു. രാജസ്ഥാൻ ഗവർണറായിരുന്ന എസ് കെ സിങ് അന്തരിച്ചതിനെ തുടർന്ന് ഹിമാചൽ പ്രദേശ് ഗവർണറായിരിക്കെ രാജസ്ഥാന്റെ അധിക ചുമതല വഹിച്ചിരുന്നു.
അരഗത്സോട്ൻ പ്രവിശ്യ
ഭൂമിശാസ്ത്രം
പ്രദേശത്തിന്റെ അത്യുന്നതി കാരണം അരഗത്സോട്ടിന്റെ കാലാവസ്ഥ വളരെ വൈവിധ്യപൂർണ്ണമാണ്. താഴ്ന്ന പ്രദേശങ്ങളിൽ 400 മില്ലീമീറ്ററും (16 ഇഞ്ച്) പർവതപ്രദേശങ്ങളിൽ 1,000 മില്ലീമീറ്ററും (39 ഇഞ്ച്) ആണ് പ്രവിശ്യയിലെ വാർഷിക മഴയുടെ തോത്.
പ്രഭ റാവു
രാഷ്ട്രീയ ജീവിതം
മഹാരാഷ്ട്രയിലെ വർധ ലോക്‌സഭ മണ്ഡലത്തിൽ നിന്നും കോൺഗ്രസ് സ്ഥാനാർഥിയായി മത്സരിച്ചു 13ആം ലോക്‌സഭയിലേക്ക് വിജയിച്ചിട്ടുണ്ട്. ആദ്യമായി 1972ൽ മഹാരാഷ്ട്ര അസംബ്ലിയിലേക്ക് തിരഞ്ഞെടുക്കപ്പെട്ടു. മഹാരാഷ്ട്ര പ്രദേശ് കോൺഗ്രസ് കമ്മിറ്റിയുടെ അധ്യക്ഷയായിരുന്നു.
അരഗത്സോട്ൻ പ്രവിശ്യ
ചരിത്രം
മോവ്സെസ് ഖോറെനാറ്റ്സിയുടെ അഭിപ്രായപ്രകാരം, ഗോത്രപിതാവും അർമേനിയൻ രാഷ്ട്രത്തിന്റെ സ്ഥാപകനുമായിരുന്ന ഹൈക്കിൻറെ മകൻ അരമാനിയാക് തന്റെ വംശത്തോടൊപ്പം ആധുനിക അരഗത്സോട്ട് പ്രദേശത്ത് താമസമാക്കി. അഷ്ടാരക്കിൽ നിന്ന് 3 കിലോമീറ്റർ പടിഞ്ഞാറായി സ്ഥിതി ചെയ്യുന്ന വെറിൻ നേവർ പുരാവസ്തു സൈറ്റിലെ ശ്മശാനങ്ങൾ ബിസി 24, 14 നൂറ്റാണ്ടുകൾ പഴക്കമുള്ളതാണ്.
പ്രഭ റാവു
കായിക ജീവിതം
പ്രഭ റാവു ഒരു കായിക താരവുമായിരുന്നു. മഹാരാഷ്ട്രയെ പ്രതിനിധീകരിച്ച് ലോംഗ് ജംപ്, ഹൈ ജംപ്, ഹർഡ്ൽസ്, ഡിസ്‌കസ് ത്രോ, ഓട്ടം എന്നീ കായിക മത്സരങ്ങളിൽ പങ്കെടുത്തിട്ടുണ്ട്. പൊളിറ്റിക്‌സ് ആൻഡ് മ്യൂസിക്കിൽ ബിരുദാനന്തര ബിരുദം നേടി പ്രഭ റാവു ഒരു സംഗീതജ്ഞയുമായിരുന്നു.
അരഗത്സോട്ൻ പ്രവിശ്യ
ചരിത്രം
അർമേനിയൻ മലമ്പ്രദേശങ്ങളുടെ ഒത്ത മധ്യത്തിലായി, അയ്രാറാത്ത് പ്രവിശ്യയുടെ ഹൃദയഭാഗത്ത് സ്ഥിതി ചെയ്യുന്ന ഈ പ്രവിശ്യ, പ്രത്യേകിച്ച് ബി.സി. 331-ൽ ഒറോണ്ടിഡ് രാജവംശം അർമേനിയ രാജ്യം സ്ഥാപിച്ചതിനുശേഷമുള്ള കാലത്ത് അർമേനിയയുടെ ചരിത്രത്തിലെ ഏറ്റവും തന്ത്രപ്രധാനമായ പ്രദേശങ്ങളിലൊന്നായിരുന്നു. പിന്നീട് ബിസി 190-ൽ അർറ്റാക്സിയാദ് രാജവംശം അർമേനിയൻ രാജ്യത്തിന്റെ ഭരണം ഏറ്റെടുത്തു. എ.ഡി. രണ്ടാം നൂറ്റാണ്ടിൽ, അർമേനിയയിലെ അർസാസിഡ് രാജവംശത്തിന്റെ ഭരണകാലത്ത് കസാല (കസാഘിന്റെ ഹെല്ലനൈസ്ഡ് പതിപ്പ്, ഇപ്പോൾ അപരാൻ), ടാലിന (ഇപ്പോൾ ടാലിൻ) പട്ടണങ്ങളെക്കുറിച്ച് ടോളമി കുറിച്ചിട്ടുണ്ട്. അപരാൻ ഉൾപ്പെടെയുള്ള നിഗ് കന്റോൺ പ്രദേശം ഗ്ന്ന്റൂന്യാൻ അർമേനിയൻ കുലീന കുടുംബത്തിന്റെ ഭരണത്തിൻ കീഴിലായിരുന്നപ്പോൾ അഷ്തരാക് പ്രദേശം ഉൾപ്പെടെയുള്ള അരഗത്സോട്ൻ കന്റോൺ ഭരിച്ചിരുന്നത് അമാതുനി കുലീന കുടുംബമായിരുന്നു.
പ്രഭ റാവു
അന്ത്യം
ഹൃദയാഘാതത്തെ തുടർന്ന് 2010 ഏപ്രിൽ 26ന് ഡൽഹിയിലെ ജോധ്പുർ ഹൗസിൽ വെച്ച് മരണപ്പെട്ടു. രാജസ്ഥാനിൽ ഗവർണറായിരിക്കെ മരിക്കുന്ന രണ്ടാമത്തെയാളാണ് പ്രഭ റാവു.
അവലംബം
വർഗ്ഗം:ഇന്ത്യയിലെ വനിതാ ഗവർണർമാർ വർഗ്ഗം:രാജസ്ഥാന്റെ ഗവർണർമാർ വർഗ്ഗം:ഹിമാചൽ പ്രദേശിന്റെ ഗവർണർമാർ വർഗ്ഗം:1935-ൽ ജനിച്ചവർ
അരഗത്സോട്ൻ പ്രവിശ്യ
ചരിത്രം
അർമേനിയയെ ബൈസന്റൈൻ സാമ്രാജ്യവും സസാനിഡ് പേർഷ്യയും 387-ലും 428-ലും വിഭജിച്ചതിനെത്തുടർന്ന്, അരഗത്സോട്ൻ ഉൾപ്പെടെയുള്ള കിഴക്കൻ അർമേനിയ സസാനിഡ് പേർഷ്യയുടെ ഭരണത്തിൻ കീഴിലായി. നാലാം നൂറ്റാണ്ടിൽ നിർമ്മിക്കപ്പെട്ട കസാഘിലെ ഹോളി ക്രോസ് ദേവാലയം ആധുനിക അപരാന്റെ പ്രാന്തപ്രദേശത്ത് സ്ഥിതി ചെയ്യുന്ന അർമേനിയൻ ദേവാലയ വാസ്തുവിദ്യയുടെ ആദ്യകാല ഉദാഹരണങ്ങളിൽ ഒന്നാണ്.658-ൽ അറബ് ആക്രമണകാരികൾ അർമേനിയ കീഴടക്കി. ഒൻപതാം നൂറ്റാണ്ടിന്റെ അവസാനത്തിൽ, അർമേനിയയിൽ പുതുതായി സ്ഥാപിതമായ ബഗ്രാറ്റിഡ് രാജ്യത്തിന്റെ ഭാഗമായി ഈ പ്രവിശ്യ മാറി. കംസാരകൻ, പഹ്ലാവുനി എന്നീ അർമേനിയൻ കുലീന കുടുംബങ്ങൾ ബഗ്രാറ്റിഡ് രാജാക്കന്മാരുടെ കീഴിൽ അരഗത്സോട്ട്ൻ ഭരിച്ചു.
എന്നിരുന്നാലും, പതിനൊന്നാം നൂറ്റാണ്ടിനും പതിനഞ്ചാം നൂറ്റാണ്ടിനും ഇടയിലുള്ള കാലത്ത്, അർമേനിയയിലെ മറ്റ് ചരിത്ര പ്രദേശങ്ങളോടൊപ്പം അരഗത്സോട്നും യഥാക്രമം സെൽജുക്ക്, മംഗോളിയൻ, ആഗ് കോയൻലു, കാരാ കൊയൂൻലു ആക്രമണങ്ങളാൽ കഷ്ടപ്പെട്ടു. പതിനാറാം നൂറ്റാണ്ടിന്റെ പ്രാരംഭത്തിൽ, അരഗാത്സോട്ട്ൻ സഫാവിഡ് പേർഷ്യയ്ക്കു കീഴിലെ എറിവാൻ ബെഗ്ലാർബെഗിയുടെ ഭാഗമായി. പതിനെട്ടാം നൂറ്റാണ്ടിന്റെ ആദ്യ പകുതിയിൽ ഇത് അഫ്ഷാരിദ് രാജവംശത്തിന്റെ കീഴിലുള്ള എറിവാൻ ഖാനേറ്റിന്റേയും പിന്നീട് പേർഷ്യയിലെ ഖജർ രാജവംശത്തിന്റെ ഭരണത്തിൻ കീഴിലായി. 1826-28 ലെ റുസ്സോ-പേർഷ്യൻ യുദ്ധാനന്തരം ഒപ്പുവച്ച തുർക്ക്മെൻചായി ഉടമ്പടി പ്രകാരം  കിഴക്കൻ അർമേനിയ റഷ്യൻ സാമ്രാജ്യത്തിന് വിട്ടുകൊടുക്കുന്ന 1827-1828 വരെ ഇത് പേർഷ്യൻ ഭരണത്തിൻ കീഴിലായിരുന്നു.
2 വർഷത്തെ ഹ്രസ്വമായ സ്വാതന്ത്ര്യത്തിന് ശേഷം, 1920 ഡിസംബറിൽ അർമേനിയ സോവിയറ്റ് യൂണിയന്റെ ഭാഗമായി. 1930 മുതൽ 1995 വരെ, ആധുനിക അരഗത്സോട്ൻ ടാലിൻ റയോൺ, അപരാൻ റയോൺ, അഷ്ടാരക് റയോൺ എന്നിങ്ങനെ അർമേനിയൻ എസ്എസ്ആറിനുള്ളിലെ 3 റയോണുകളായി വിഭജിക്കപ്പെട്ടു. 1995-ലെ പ്രാദേശിക ഭരണ പരിഷ്കാരത്തോടെ, ഈ 3 റയോണുകളും ലയിപ്പിച്ച് അരഗത്സോട്ൻ പ്രവിശ്യ രൂപീകരിച്ചു.
ജനസംഖ്യ
2011-ലെ ഔദ്യോഗിക സെൻസസ് പ്രകാരം, അരഗത്സോട്നിൽ ആകെയുള്ള ജനസംഖ്യയായ 132,925 (66,738 പുരുഷന്മാരും 66,187 സ്ത്രീകളും)  അർമേനിയയിലെ മൊത്തം ജനസംഖ്യയുടെ ഏകദേശം 4.4 ശതമാനമാണ്. നഗര ജനസംഖ്യ 31,376 (23.6 ശതമാനം), ഗ്രാമീണ ജനസംഖ്യ 101,549 (76.4 ശതമാനം) എന്നിങ്ങനെയാണ്. അർമേനിയയിലെ ഗ്രാമീണ ജനസംഖ്യയുടെ ഏറ്റവും ഉയർന്ന ശതമാനം അരഗത്‌സോട്ൻ പട്ടണത്തിലാണുള്ളത്.
വംശീയ വിഭാഗങ്ങളും മതവും
19-ഉം 20-ഉം നൂറ്റാണ്ടുകളിൽ മൗഷ്, മാൻസികേർട്ട്, സാസുൻ, കാർസ്, ഖോയ്, അലഷ്‌കെർട്ട് എന്നിവിടങ്ങളിൽ നിന്ന് കുടിയേറിയ അർമേനിയക്കാരും അതുപോലെതന്നെ അർമേനിയൻ അപ്പോസ്‌തോലിക് ചർച്ചിൽ ഉൾപ്പെട്ട ന്യൂനപക്ഷമായ അർമെനോ-ടാറ്റും ഈ പ്രവിശ്യയിൽ പ്രാഥമികമായി വസിക്കുന്നു. ബിഷപ്പ് എംക്രിറ്റിച്ച് ബ്രോഷ്യന്റെ നേതൃത്വത്തിലുള്ള അരഗത്സോട്ട് രൂപതയ്ക്കാണഅ സഭയുടെ നിയന്ത്രണാധികാരം. ഒഷാകനിലെ സെന്റ് മെസ്‌റോപ്പ് മാഷ്‌തോട്‌സ് പള്ളിയാണ് രൂപതയുടെ ആസ്ഥാനം.
എന്നിരുന്നാലും അരഗത്സോട്നിലെ അലഗ്യാസ്, അരേവുട്ട്, അവ്‌ഷെൻ, ചർച്ചാകിസ്, ദ്ഡ്മസർ, ഹാക്കോ, ജംഷ്‌ലു, കാഞ്ച്, കനിയാഷിർ, മെറ്റ്സാദ്‌സർ, മിജ്‌നാറ്റൻ, മിരാക്, ഒറ്റെവൻ, റ്യയാ താസ, സഡന്റ്സ്, ഷാമിറാൻ, ഷെങ്കാനി, സിപാൻ, സോറിക്ക്, ട്ലിക് എന്നീ  20 ഗ്രാമങ്ങൾ ഏതാണ്ട് പൂർണ്ണമായും യസീദികളാൽ വസിക്കുന്നവയാണ്. അർട്ടെനി, ഒഷകാൻ, വാർഡെനട്ട്, വോസ്കെവാസ് എന്നീ  ഗ്രാമങ്ങളിലും ഗണ്യമായ യസീദി സാന്നിദ്ധ്യമുണ്ട്. അപരാൻ, ടാലിൻ പട്ടണങ്ങളിലും യസീദികൾ കാണപ്പെടുന്നു. അൽഗ്യാസ് ഗ്രാമത്തിൽ കുർദുകളുടെ ഒരു ചെറു ജനസംഖ്യയുണ്ട്.
ഫ്രാങ്കോയിസ് മൗറിസോ
ജീവിതരേഖ
പാരീസിൽ ജനിച്ച അദ്ദേഹം ഹോട്ടൽ-ഡീയുവിൽ പ്രസവചികിത്സയിൽ പരിശീലനം നേടി. 17-ആം നൂറ്റാണ്ടിലെ യൂറോപ്പിലെ ഒരു പ്രമുഖ പ്രസവചികിത്സകനായിരുന്ന അദ്ദേഹം 1668-ൽ പ്രസവചികിത്സയെ ഒരു ശാസ്ത്രമായി സ്ഥാപിക്കാൻ സഹായിച്ച ഒരു പുസ്തകം ആയ, Traité des Maladies des Femmes Grosses et Accouchées പ്രസിദ്ധീകരിച്ചു. അത് പല ഭാഷകളിലേക്കും വിവർത്തനം ചെയ്യപ്പെട്ടു. അസിസ്റ്റഡ് ബ്രീച്ച് ഡെലിവറി (മൗറിസോ-ലെവ്രെറ്റ് മാനിപ്പുലേഷൻ) എന്ന ക്ലാസിക്കൽ മാന്വർ വികസിപ്പിക്കുന്നതിനും അദ്ദേഹം പ്രശസ്തനാണ്. ട്യൂബൽ ഗർഭധാരണത്തെക്കുറിച്ച് അദ്ദേഹം ഒരു വിവരണം നൽകി, കൂടാതെ ജർമ്മൻ മിഡ്‌വൈഫ് ജസ്റ്റിൻ സീഗെമുണ്ടിനൊപ്പം 1650-1705), പ്ലാസാന്റ പ്രെവിയയിലെ രക്തസ്രാവം തടയാൻ അമ്നിയോട്ടിക് സഞ്ചി തുളയ്ക്കുന്ന സമ്പ്രദായം അവതരിപ്പിച്ചതിന്റെ ബഹുമതിയും അദ്ദേഹത്തിനുണ്ട്. വലത്ത്‌|ലഘുചിത്രം| Les Maladies des Femmes Grosses et accouchées 1670-ൽ, ഇംഗ്ലീഷ് പ്രസവചികിത്സകനായ ഹ്യൂ ചേംബർലെൻ അദ്ദേഹത്തിന് ഒരു പ്രത്യേക പ്രസവചികിത്സ ഫോർസെപ്സിൻ്റെ രഹസ്യം വിൽക്കാൻ ശ്രമിച്ചു. ചേംബർലെൻ കുടുംബം അത്തരമൊരു സുപ്രധാന സംഭവവികാസത്തെ രഹസ്യമാക്കി വെച്ചതിൽ മൗറിസോ വെറുപ്പുളവാക്കുകയും ചേംബർലെൻസിനെ കുറ്റപ്പെടുത്തുകയും ചെയ്തു. മൗറിസോ പാരീസിൽ വച്ച് അന്തരിച്ചു.
അവലംബം
വർഗ്ഗം:1709-ൽ മരിച്ചവർ വർഗ്ഗം:1637-ൽ ജനിച്ചവർ
റൂട്ടേസീ
160 ജനുസുകളിലായി 1600-ലേറെ സ്പീഷിസുകൾ അടങ്ങിയിട്ടുള്ള ഒരു സസ്യകുടുംബമാണ് റൂട്ടേസീ (Rutaceae). നാരകങ്ങൾ എല്ലാം ഈ കുടുംബത്തിലെ അംഗങ്ങളാണ്. ഇലയ്ക്കും പൂക്കൾക്കും തീക്ഷ്ണഗന്ധമുള്ള റൂട്ടേസീ കുടുംബത്തിൽ കുറ്റിച്ചെടികളും ചെറുമരങ്ങളും കാണപ്പെടുന്നു. സിട്രസ് എന്ന ജീനസാണ് സാമ്പത്തികമായി ഏറ്റവും പ്രാധാന്യമുള്ളത്. ഓറഞ്ച്, ചെറുനാരങ്ങ, മുസമ്പി, കറിവേപ്പ് എന്നിവ റൂട്ടേസീ കുടുംബത്തിലെ പ്രധാന അംഗങ്ങളിൽ ചിലതാണ്.
പുറത്തേക്കുള്ള കണ്ണികൾ
വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:സസ്യകുടുംബങ്ങൾ വർഗ്ഗം:റൂട്ടേസീ
മുറികൂട്ടി (സൊർണിയ ഡൈഫില്ല)
ഫാബേസീ സസ്യകുടുംബത്തിലെ ഒരു ഓഷധിയാണ് മുറികൂട്ടി (Zornia diphylla). ഇത് ഇന്ത്യയിലും ശ്രീലങ്കയിലും കണ്ടുവരുന്നു. പുല്ലുകൾ വളരുന്ന ചെങ്കൽച്ചെരിവുകളിലാണ് ഈ ചെടി സാധാരണ വളരുന്നത്. നടുക്കുള്ള ഉറപ്പുള്ള വേരിന്റെ കുറ്റിയിൽ നിന്ന് ചുറ്റും പടരുന്നു. രണ്ട് ഇലകളുള്ള സംയുക്ത പത്രങ്ങൾ രോമങ്ങളില്ലാതെ മിനുസമുള്ളവയാണ്. തണ്ടിന്റെ അറ്റത്തോ പത്രകക്ഷങ്ങളിലോ റസീം പൂക്കുലകളിലാണ് മഞ്ഞനിറമുള്ള ചെറിയ പൂക്കൾ വിരിയുന്നത്.
അവലംബങ്ങൾ
വർഗ്ഗം:നീലിയാർകോട്ടത്തെ സസ്യജാലം
ഓണത്തിന് ഒരുപറ നെല്ല് പരിപാടി
കെ.എസ്.യു. മുൻകൈയ്യെടുക്കുകയും കേര‌ള സർക്കാർ നടപ്പിലാക്കുകയും ചെയ്ത ഒരു പരിപാടിയാണ് ഓണത്തിന് ഒരു പറ നെല്ല്. ഓണത്തിന് ഒരു പറ അരി എന്നും ഈ പരിപാടി അറിയപ്പെടുന്നുണ്ട്. ഉമ്മൻ ചാണ്ടി കെ.എസ്.യു. സംസ്ഥാന പ്രസിഡന്റായിരുന്നപ്പോഴായിരുന്നു ഇത് ആരംഭിച്ചത്. ദീപിക ബാലജനസഖ്യം പോലെ മറ്റു സംഘടനകളും ഇതിൽ പങ്കെടുത്തിരുന്നു.
തുടക്കം
1960-കളുടെ തുടക്കം മുതൽ ഇന്ത്യയിൽ പലയിടങ്ങളിലും രൂക്ഷമായ ഭക്ഷ്യക്ഷാമമുണ്ടായിരുന്നു. 1965 തുട‌ങ്ങി ഹരിതവിപ്ലവത്തിന്റെ ഭാഗമായ പരിഷ്കാരങ്ങൾ ആരംഭിക്കുന്നതിനു മുൻപ് നെല്ലിന്റെ ഉൽപ്പാദനക്ഷമതയും വളരെ കുറവായിരുന്നു.
1960-കളുടെ മധ്യത്തിൽ കേരളത്തിൽ നാണ്യവിളകളുടെ കൃഷി നെൽകൃഷിയേക്കാൾ ലാഭകരമാവുകയും നെൽപ്പാടങ്ങൾ വ്യാപകമായി നികത്തപ്പെടുകയും ചെയ്യുന്ന സാഹചര്യമുണ്ടായി. ഈ സ്ഥിതിവിശേഷം ഭക്ഷ്യസുരക്ഷയെ ബാധിക്കാൻ സാദ്ധ്യതയുണ്ടെന്നു കണ്ട് 1967-ലെ സപ്തകക്ഷി ഭരണത്തിൽ കൃഷിമന്ത്രിയായിരുന്ന എം.എൻ. ഗോവിന്ദൻ നായർ പല പദ്ധതികളും ആവിഷ്കരിക്കുകയുണ്ടായി. 1967-ൽ പുറപ്പെടുവിച്ച കേരള ഭൂവിനിയോഗ ഓർഡർ കൂടാതെ കുട്ടികളെ നെൽകൃഷിയിലേയ്ക്ക് ആകർഷിക്കുന്നതിന് സ്‌കൂളുകൾ കേന്ദ്രീകരിച്ച് ഓണത്തിന് ഒരു പറ നെല്ല് എന്ന പദ്ധതിയും ഈ മന്ത്രിസഭയുടെ കാലത്താണ് ആരംഭിച്ചത്.
ഉമ്മൻ ചാണ്ടി കെ.എസ്.യു.വിന്റെ പ്രസിഡന്റായിരുന്നപ്പോൾ ഒരു സമരത്തിന്റെ ഭാഗമായി കെ.എസ്.ആർ.ടി.സി. ബസിനു നേരേ കല്ലേറുണ്ടായി. എം.എൻ. ഗോവിന്ദൻ നായർ ഈ സംഭവത്തെ വിമർശിച്ചുകൊണ്ട് "ബസിൽ എറിയാൻ പോയ സമയം കൊണ്ട് നിങ്ങൾക്ക് വയലിൽ വിത്തെറിഞ്ഞുകൂടേ" എന്ന പ്രസ്താവന നടത്തി. തങ്ങൾ ഇതിനു തയ്യാറാണെന്നും എന്താണ് ഇതിനായി നിലവിലുള്ള പദ്ധതി എന്നും ആരാഞ്ഞുകൊണ്ട് ഉമ്മൻ ചാണ്ടി എം.എന്നിന് കത്തെഴുതി. അദ്ദേഹം ഉമ്മൻ ചാണ്ടിയെ ചർച്ചയ്ക്കായി ക്ഷണിക്കുകയും ഇതിന്റെ ഫലമായി 'ഓണത്തിന് ഒരു പറ നെല്ല്' എന്ന പദ്ധതി നിലവിൽ വരുകയും ചെയ്തു. ഈ പരിപാടിയെ പിന്തുണയ്ക്കുന്നതിലൂടെ എം.എൻ. രാഷ്ട്രീയത്തിനതീതമായ വികസനകാഴ്ച്ചപ്പാട് പ്രകടിപ്പിക്കുകയുണ്ടായി എന്ന് അഭിപ്രായമുണ്ടായിട്ടുണ്ട്.
വിശദാംശങ്ങൾ
ഇന്ത്യാ-ചൈന യുദ്ധത്തെ തുടർന്നുണ്ടായ ഭക്ഷ്യക്ഷാമമായിരുന്നു ഈ പരിപാടി ആസൂത്രണം ചെയ്യാനുണ്ടായ കാരണമെന്നും അഭിപ്രായമുണ്ട്. റോഡ് വക്കുകളിലും പുറംപോക്കുകളിലുമൊക്കെ കൃഷിയിറക്കുകയായിരുന്നു ലക്ഷ്യം. അക്കാലത്ത് ഞാറുനടുന്നതും വളമിടുന്നതും കൊയ്യുന്നതും ഒക്കെ വാർത്തയായിരുന്നു. ഈ മുദ്രാവാക്യത്തിന്റെ ആകർഷകത ചർച്ചാവിഷയമായിരുന്നു. സ്കൂൾകുട്ടികൾക്കു മുന്തിയതരം നെല്ലിന്റെ വിത്ത് പൊതികളായി രാസവള മിശ്രിതത്തിനൊപ്പം വിതരണം ചെയ്യുക ഈ പദ്ധതിയുടെ ഭാഗമായിരുന്നു. കുട്ടികൾ വീട്ടിലോ, സ്കൂളിലോ ഇത് വിതയ്ക്കുകയായിരുന്നു ചെയ്തിരുന്നത്. ദീപിക ബാലജനസഖ്യം ഈ പരിപാടിയുടെ നടത്തിപ്പിൽ ഉൾപ്പെട്ടിരുന്നു. ഫാക്റ്റ് എം.ഡി.യായിരുന്ന എ.കെ.കെ. നായർ ഈ പരിപാടിക്ക് എല്ലാ വിധ സഹകരണവും ചെയ്തിരുന്നു.
വിമർശനങ്ങൾ
തൈനാൻ -3 നെല്ലിനത്തിന്റെ വിത്തും രാസവളങ്ങളും കീടനാശിനികളും ഹരിത വിപ്ലവത്തിന്റെ ഭാഗമായി ഇക്കാലത്ത് ബ്ളോക്ക് ഓഫിസുകൾ വഴി വിതരണം ചെയ്യുകയുണ്ടായി. ഇത് പത്രങ്ങളിൽ പരക്കെ ചർച്ച ചെയ്യപ്പെട്ടിരുന്നു. ഫോളിഡോൾ, എൻഡ്രിൻ, ആൽഡ്രിൻ തുടങ്ങിയ കീടനാശിനികൾ ഈ കാലയളവിൽ വ്യാപകമായി പരീക്ഷിക്കപ്പെടുകയും ചെയ്തിരുന്നു. ഇത് വലിയ പരിസ്ഥിതി നാശത്തിനും പുതിയ രോഗങ്ങൾ പ്രത്യക്ഷപ്പെടുന്നതിനും കാരണമായി എന്നഭിപ്രായമുണ്ട്.